Trump Nih A Hlawh Ramri Vennak Caah A Hlut Dih, CNN Poll-In 71% Mipi Nih US Economy An Thangtthat – Chin World News Evening\nMarch 19, 2019 March 19, 2019 Salai Van World News\nUS President Trump nih a hlawh US$ 400,000 cu US Homeland Security caah pek dih in, ramri venhimnak dingah hman a si lai. Cun, a cheu cu Veteran Affairs, Small Business Adminsitration, National Health & Human Services caah hman chih a si fawn lai.\nHi kongah CNN nih bochan mi hna le rinhtlak mi hna minung 1,003 hna sinah Opinion Poll tuah in, minung 71% nih cun Trump nih US Economy a sersiam (Doing Well) tiin an thangtthat i, 27% tu nih cun a ttha lo (Poor) an ti ve i, 51% nih cun a ttha lei (Positive), tiin, 42% tu nih cun Trump ruangah a si lo, tiah an chim tiin langhter a si. CNN-SSRS Poll hi March 14-17 karlak ah tuah mi a si.\nPresident Trump nih cun US-Mexico ramri ah phungning loin US luh atim mi minung 75,000 hna cu a luancia thlachung ah khan kham le tlaih an si tiah a chim i, Hi bantuk in dirpinak thinlung a ngei lomi hna an um le “Invasion” timi bia a huami hna cu khuaruahhar ngai an si a ti. Immigration & Custom Enforcement (ICE) hna nih cun US-Mexico border ah minung 75,000 hna cu kham le tlaih an si.\nChristchurch, New Zealand hmun i Muslim thlacam lio ah minung 50 kaptu BRENTON HARRIS TARRANT nih hi bantuk in a tuahnak ruang hi Donald Trump ruangah a si tiin Democrat US Presidential candidate si a timtu Senator Kirsten Gallibrand nih cun a puh. Vawlei cung Muslim hruaitu tthenkhat zong nih Trump cu “White Supremacist a si i, amah ruangah thil tlungmi a si a si” tiin an sual an phawt cio! Terrant hi Trump thiltuah le biachimnak nih a nun a thlen (influence) tiin, an chim fawn.\nHi bantuk thil hi a tlun taktak a si ah cun Donald Trump cu vawlei cung minung nun influence-tu kho bik ti khawh a si lai. Sinain, White House Chief of the Staff Mick Mulvaney nih cun Christchurch le Donald Trump pehtlaihnak a ngei timi bia hi hngakchia ruahnak, nih chuak men a si” tiin “Donald Trump cu White Supremacist a si lo” tiah a chim. Mah kongah Trump zong nih US National media-hna nih keimah an ka dohnak “FAKE NEWS” men a si,”tiah a chim ve.\nCNF Kan Pa Le Hna Tutan Thawngpang Kongah Fak Piin Kan Tawlrel Piak Uh: Sang Hre


Kan Fapa AA Ral Kap Nih An TlaihNak Thla Riat Si Cang – The Chinlung Post\nSeptember 19, 2020 admin Kawlram, Uncategorized 0\n𝙆𝙖 𝙛𝙖 𝙋𝙖 𝘼𝘼 𝙣𝙞𝙝 𝙖𝙣 𝙩𝙡𝙖𝙞𝙝𝙣𝙖𝙠 𝙩𝙝𝙡𝙖 8 𝙨𝙞 𝙘𝙖𝙣𝙜;\nThla riat a reng ti lo nain zei thawngpaang hmanh kan thei kho lo. Nifatin in kan lungretheih hi a thar tthan peng. Ka fa pa caah kan lungretheih dang khat,Covid19 rai ruang ah dangkhat chungkhar kong ah dangkhat tiin lungretheih peng hi Nu le Pa dirhmun hin a tuar har tuk” tiah a fa pa caah lungretheih in a ummi Daw Saung nih a chim.\nKan hnu kum December 242019 ah lah-wah-kah-hmu U Myoe Swe Oo , U Tin Myoe Aung le U Aung Kyaw Phyoe cu AA ralkap pawl nih khual an tlawnnak lampi ah an tlaih hna.Kei cu ka fa pa kut ke a to mi ka si i , an tlaih kaa in nihin tiang zei lahkhah hmanh a ei ti lo caah vaansang in ka um ko. An mah zung zong ka chawnh tawn ko hna nain lahkhah cu chim lo, rak kan chawn ti hlah, na fa pa cu a luat hmanh ah rian a lut kho ti lai lo,” tiah an ka ti, tiah Daw Saung nih a chim.\nBBC lei nih lah-wahh-kah an Chairman cu chawnh an zuam nain khual ka tlawn lio a si, a ti hna i phone a thlak, tiah an chim.An tlaihchih vemi U Tin Myoe Aung zong a chung le nih a luatzok nak hnga an biaknak phung ning tein thlacamnak an neih piak tawn ve, ti a si.AA ralkap nih an tlaih tawnmi hna cu dothlatnak an tuahpah I an hremnak hna ah a nunnak liam mi zong an um len ti theih a si.\nRampi nih Geneva Convation ah min an thutnak ah cun hriamnam aa put lomi minung cu tlaih, thah le hremnak an cung ah tuah a ngah lo , ti a si.\nCC: BBC Myanmar\nNA CAKUAT AN LEHNING KHAN AN UAR LE UAR LO THEIH KHAWH A SI


A voihnihnak bawmnak kong ah ruahchannak um ti lo; Nancy Pelosi le Chuck Schumer nih fiangtein an chim cang\nHouse Speaker Nancy Pelosi (D-CA) le Senate Minority Leader Chuch Schumer (D-NY) nih joint Statement/ An pahnih ruahning cu nihnih ni/Tuesday ah fiangtein an langter cang i. Senate Replublican pawl nih Coronavirus aid bill an chuahpi mi hi khawika hman ah a kal lai lo tiah an chim\nCoronavirus bawmnak kongah biakhianak an tuah mi cu a dih/expired cang. Schumer le Pelosi nih an chim mi cu, Senate Republican nih Coronavirus relief bill an tuah mi cu an thah piak tthan hna lai tiah an chim\nDemocrat nih $3 trillion cu coronavirus relief bill caah hmang an duh lio ah, Republicans pawl nih $1 trillion nak in tlawm deuh pass tthan an nih tim tiah Democrat leader nih a chim\nA voihkhatnak bawmhnak kha July ah a dih cang. A voihnihnak bawmhnak hi August thla ah Senate ah cohlan a si. Senate nih bawmhnak ding caah $1 trillion a cohlan. Mah kongah Democrat pawl cu an lung a tlin lo ngai.\nMah a voihnihnak bawmhnak hi Trump nih min thutnak a tuah cang mi a si, natein tu tiang phawt khawh a si lo caah Senate nih ceitthan ding in timtuahnak ngei a si. Mah kongah hin White House rian ttuantu Secretary Treasurer le Adiviser nih caan saupi cu Nancy Pelosi le Schumer nih an cohlan piak duh hna lo caah tu tiang phawt khawh a si ri lo.\nDemocrat lei nih cun kan duh ning bantuk in White House nih a cohlan loh a cun mah bawmhnak tangka hi khawi ah hmang a kal lai lo tiah an chim cang caah mah bawmhnak voihnihnak hi tu kum ah an phawt khawh lai ti an zum ti lo. Credit-Breitbart\nBe the first to comment on "A voihnihnak bawmnak kong ah ruahchannak um ti lo; Nancy Pelosi le Chuck Schumer nih fiangtein an chim cang"


Malaysia ah Rohingya nu a vapa nih thah | THE CHIN EXPRESS\nMalaysia ah Rohingya nu a vapa nih thah\nKelantan state, Kampung Gong Baru khua ah Rohingya nu pakhat cu namsawhnak hma he a ruak in an hmuh. A vapa nih a sawhmi si an ti.\nPasir Puteh palek Mohd Azmir Damiri nih “Rohingya nu Nor Begun Dil Mohammad, kum 28 cu a hmafah tuk caah a hmun ah chanhmanh loin a nunnak liam. Thil a can hi June 17 zinglei sml 9.30am ah a si,” tiah a chim.\nPalek nih Rohingya nu a thihnak hmun ah namte an hmuh.\n“June 17 zaanlei sml 3pm ah kum 32 pa kan tlaih i biahal dingin palek sakhan ah kan hren. Rohingya nuva hna cu an i si pah lengmang tiah kan theih.\nAn fale 2\n“A vapa cu dokdok-catcat in rian a ttuanmi a si. Fa 2 an ngei i kum 3 le kum 4 an si. Hika khua ahhin an i tthialnak thla 2 lawng si rih,” tiah Mohd Azmir nih a chimchap.\nAn innpa pa Mohd Syeed Azmi Moktul Hossain, kum 42 nih Rohingya nu ruak cu ka nupi nih a hmuh a ti.\n“Nuva hna cu an i sik kan theih pah lengmang hna nain hi tiangtiang hi a cang lai ti kan ruat lo. An nu ruak ka hmuh cu ka lautuk, a fale 2 cu a nu ruak pawngah an ttap len,” tiah Hossain nupi Maimun Chik nih a chim. – Bernama


Kum 6 A Si Lio In Hringtu A Pa Nih A Tlaihhrem Lengmang I Nau 3 A Pawiter A Fanu Thil Tuah Cu Mak Bak – Chin World News Evening\nJanuary 31, 2020 January 31, 2020 Salai Van Thawngpang\nDerbyshire patling pakhat nih a fanu Shannon Clifton cu kum 6 a si lioah a tlaihhrem tawn i voi 3 tiang nau a pawiter tiah theih a si. Shannon Clifton cu kum 19 a hung tling ve cang i palik sinah a pa cu faak piin hremnak pek dingin a report a tuah.\nThil umtu ning cu; A pa Shane Clifton nih a fanu cu an innleng ah kum 6 a si lioah a tlaihhrem i kum 11 hleikhat a si ah nau a pawi i a pa nih cun a vuak a hrem lengmang ruangah a naute cu a thih/ nau a rawk. Pawngkammi theih hngalh loin an inn pawngah a phum. Kum 12 a tlin ah nau a pawi tthan nain a rawk tthan. Kum 13 a hung si a nau a pawi tthan i a pawngkam/inn pah pawl nih an theih. Midang nih an theih ti apa nih a theih cang ka in hmundang a zampi i palik nih ni 6 chung an kawl hnuah Shane Clifton cu an tlaih khawh.\nA pa an tlaih hnu a ni 2 nak ah a fanu Shannon Clifton cu fapa te a ngeih. DNA an check tikah hringtu a pa a si tiah namhnehnak an ngeih. Asinain, a fapa te cu mikut ah a ap hna. Aruang cu a fapa hmailei nun a tthat khawh nakhnga caah a si. Hringtu apa Shane Clifton cu ngakchia tlaihhrem Case tuahpiak in kum 15 chung thongthlak dingin Derby Crown Court nih biachahnak an tuahpiak. A fanu Shannon Clifton nih cun sau deuh in taang dingin le faak deuh in hremnak pek dingin a nawlngeitu a nawl hna.\nA fanu Shannon Clift nih a chimmi cu ” Kum 6 mi ka si lioah a ka tlaihhrem i a ka vuak a ka hrem peng. Thonginn in a chuak tikah ka cungah thilttha lo a tuah lai” tiin Derbyshire Palik sinah a fanu nih cun a chim. An inn pawng i an phummi naute a ruh an hmuh nain a pumchungah a thihmi le a rawkmi a si tikah lainawng a si lonak Palik nih a chim. Derbyshire Palik nih cun ” Hlathlainak kan tuah tthan lai i cu hnuah thawngthanhnak kan tuah tthan lai tiah an chim ve.


Kawlram media lak ah a raltha bikmi le minthang bik tiah ka ruahmi cu Myanmar Now media pawl hi an si. – Hakha Cherry\nKawlram media lak ah a raltha bikmi le minthang bik tiah ka ruahmi cu Myanmar Now media pawl hi an si.\nMyanmar Now a dirhtu Ko Swe Win cu Rakhing ram a rak tlawn lio ah ralkap+palek nih motor a mongh lio ah meithal in an rak kah bal i, nizan lawngah a sining a phuan. Kawlram hi democracy ngaingai kan si rih lo, ralkap kuttang ah kan um rih. Atu 75% mipi thimmi hi cu a phungmen sawsawh a si rih. U Ko Nyi nih 2008 phunghrampi remh dingah a phunphun in a zuam i Rangoon Airport ah chunlai li ah a nunnak an laak diam ko. 88 dothlennak a dih naisai rih lo. Mipi thimmi cozah nawlngeihnak tangah ralkap an um lawngah democracy hi a theipar hi kan ngah te dingmi a si.Credit-Salai Lairamthang\nRev. Dr. Van Ram Uk nih America le Trump le Biden kong a chimmi a mak tuk ka ti.\nChin Miphun Covo lakthan na duh takak ko si ah cun CNF/A hi dirpi cang ko


Laipa Hi Cu Kan Rak Mak Hrim Ko. Tutan Dr. Pari Cung A Cang Mi Cu Ngaihchia Bak Si – Chin World News Evening\nKa FB Friend Hna Sinah Nawlnak\nKa friend chungin a deu (Fake) fb account nu min hman ruang mang in a ka volhpamh mi le an zang hmanthlak tiang a ka kua mi an um caah pakhat hnu pakhat in ka zohfel than te lai i ka caah a him lo tiah ka ruahmi cu ka delete te lai.\nKa delete tikah phun dangin na ruahlo nak hnga kan chimhcia. Ka tuah sualmi a si ahcun ka theithiam law ngandamnak kong ka chimmi ka caah a thahnem ko tiah na ruah ahcun Dr.Pari page tu kha LIKE than te ko.\nKeimah ruahnak ahcun FB ah friend invite tuah i kan i cohlan tikah friend taktak le chungkhar bantukin ruahnak ka ngei. Nain ka ruahnak bantuk a si lo caah action lak a herh ko. Credit: Dr. Pari\nKan Tuh Bangin Kan Zuun Cio Lai: Rel Ta Ve, Tampi Na Caah Bawmtu Ttha Si Lai!\nMi nih a tuh ning in a zuun ko lai: Minung nih phunglam a ser hlan in Pathian nih phunglam a rak ser cang. Vulei lei phunglam le thlarau lei phunglam in tthen khawh a si. Lung cu van lei ah na hlerh ah cun na tha chuah mi a dih cun tanglei ah a tla tthan ko lai. Zeicatiah vulei tang I hnuh tu phunglam (law of gravity) a rak um. Mah phunglam hi Pathian nih a rak ser mi a rak si I a tu tiang ai leet lo. A um peng i a hman peng ko. Hi phunglam bantuk in leet khawh lo mi thlarau lei phung lam a um ve. Kan tuh mi hi kan zuun lai. Ahohmanh kan luat lai lo. Pathian nih a ser cang mi a si. Pathian bia nih, nanmah le nanmah i hleng hlah uh” a hohmanh nih Pathian cu an deh kho lo, mi nih a tuh mi cu a zuun ko lai a ti. (Gal. 6:7).\nKanaan mi hna cu Judahmi hnih an tei hna, Bezek khua an siangpahrang Adonibezek zong an tlaih i Judahmi nih an siapi hna le an kepi hna an tan. Cun cu chung i Adonibezek i a chim mi cu “an cabuai tawi ah rawl ttilttawt an hcar tawn: ka rak tuh bangin Pathian nih a ka rulh ve cang (Biaceihtu 1:7). Mah hihi, a hman tuk mi bia a si. Mi nih an tuhmi an zuun ko lai ti a fiangter. Kan tuh mi kan zuun lai kong hi i fiang taktak usihlaw Pathian zong kan ttih deuh hnga i sual tuah zong kan I suum deuh dieh hnga.\nNa tuh mi na zuun lai: Jacob nih a tuh bangin a zuunnak kan zoh hmasa lai. Isaac nih a tar nawn I khua tthate i a hmuh set lo hnuah a fapa u pa deu kha ramsa va kap law rawl thawten ka chuan piak law ka ei lai i cu thlu cun thluachuah kan pek lai a ti. Cu bia cu a nu Rebekah nih a theih tikah a nau Jacob kha a kawh i meheh that law kan chuan lai i na pa na va pek lai i thluachauh an pek lai a ti. Jacob nih a ngamh lem lo nain a nu nih a hnek caah meheh pahnih cu a thah i a nu nih a chuan hnuah Esau angki kha aa hruk. Cun a langhnak ah Esau lo ning tiin meheh phaw in a nu nih a tuam. Cu hnuah Esau ka si a ti i a pa cu rawl cu a va pek. Isaac nih a hal leen nain a hlen caah Esau ah a rel i rawl a ei dih in thluachuah tthattha cu a pek. (Gen. 27)\nSihmanhsehlaw kum tam nawn a rauh hnuah Jacob nih a tuh mi cu a zuun. A tar lei sang ah a fapa dawt Joshep cu a u le zoh ah a fial i a va kal. Joshep cu an rem lo mi le an hnachuah mi a si caah thah an timh. Reuben an u pa cem nih a nawl hna ruang ah that tthan loin chawlet pawl sinah an zuar i Igypt ram ah sal ah a cang. A u le nih meheh an thah zau I Joshep angkileng kha an phoih I thi cu an neh i an pa sinah an kal pi. Cucu a hmuh tikah Jacob cu a ttap leen. A tuar in a tuar kho lo. Hlan deuh ah a pa kha meheh a thah I a rak hlen bantukin a tar lei sang ah a fa le nih meheh an thah ve I an hlen ve. Jacob nih a tuh mi a zuun. (Gen. 37)\nEsther cauk kan zoh tikah Haman zong nih a tuh mi a zuun ve. Esther a pu Mordekai nih midang bantuk in a kun piak lo ruangah a thin a hung i siangpahrang kha tthate in a chimh ruang ah Judah mi an dihlak thah dih ding in nawl a chuah. Chun tlawmpal ah Mordedai tlaihnak dingah thing dong sawmnga a sau mi an saih ter hna. Sihmanhsehlaw Judah mi hna le esther bawinu an thlacamnak Bawipa nih a leh hna i Haman tthat lo le hnachuah bia a si kha an phuan tthan.\nCucaah Haman nih Mordekai tlaihnak ca i a rak timh mi thing cungah khan a mah leh lam tu kha an tlaih. (Esther 7:10). Phungthluk nih “midang thlaknak caah khur a co mi cu cuka ah cun a mah a tla lai. Midang nenhnak caah lung a hriltu cu cu lung nih cun a mah a nenh lai” a ti mi kha a hman tuk. Pathian bia nih a kan chimhning in a si cang i a si peng fawn rih ko lai. (Phungthlukbia 26:27). Cucaah kan philh lo awk cu, “Na tuh mi na zuun lai” ti mi hi a si ko.\nTuhmi hi zuun colh a um tuk lem lo. A tuan le a tlai cu Bawipa nawl a si. Kan cathiang tthate kan rel tikah a fiang tuk mi a si. Kan zoh hmanh lai, Siangpahrang pakhatnak kan rel tikah Ahab le a nupi Jezebel nih Naboth kha a mi sur dum an chuh duh ruangah a thah i a dum zong cu an i lak beh. Chikkhat te ah an tuhmi a zun ter colh hna lo. Kum thum a rauh hnuah Ahab nih a zuun. Syria ral a va dohnak ah fei nih a hliam i lampi ah a thi.\nRangleng cung i a thi kha, hlan i Ahab an thahnak hmun ah rangleng mawngtupa nih a va ttawl. A thi kha uico nih a liah ti kan hmuh. A nupi Jezebel zong Naboth an thah ter hna hnu kum hleithum hnuah thlalangawng in a tla i vui awk hmanh ttha loin uico nih a sa an ei ti kan hmu ve. (1 Siang. 23; II Siang. 9). Ahab le Jezebel nih an tuh mi kha hnu deuh ah an zuun bantuk in kannih cio zong thil ttha lo kan tuah mi hi a can a cut tikah kan zuun hrimhrim lai.\nPastor Za Thio nih a chim mi: U Lian Nawn (tlangpi) nih a chim a ti, “kan hnu lei deuh ah khan Tahan ah a pem mi kan mah lei pa nih vokfa a cawk i a zuat. Sau a zuat zong ah a tthang hlei lo i an pa nih cun a hmul a meh a meh zau i ttumtting a huh hnuah sathau a thuh i Tahan bazaar ah a va zuar. Mizopa mit a hlan dom i a va cawk. A zuat ve hnik cu a tthang duh ti lo. Cu tikah a hao a check i vok tthang kho lo mi a si kha a hngalh.\nCucaah an tuah bantuk te in a hmul cu an meh i ttumtting a nalh hnuah sathau cu a thuh ve i Tahan bazaar ah cun a va zuar ve. Kha hlan i a rak ngeitupa nih khan vokfa ka caw tthan lai tiin a va kal i zei thei lo in ka mit a ka hlang ai ti in cu vok cu a cawk. A zuat hnik cu bei dong a si ko. Tthan ruam ai tim ti lo. Kannih chung vokfa cawkmi poh ziah hi ti an si a ti i a vun check taktak cun a hlan i mi a hlen hna i a rak zuar mi vokfa kha a rak si.”\nCheukhat cu an fa le nih an zuun tawn. Dr. Steven Hre Kio nih a chim mi cu, “hi dir hmun ka phak khawh hi, Ka pa a rak tuh mi ka zuun mi a si” a ti. Tthatnak na tuah maw, na zuun hrimhrim lai; chiatnak na tuah maw, na zuun hrimhrim lai. Na fapa le na fanu le na tule ding tiang na dawt hna ah cun sual hi ttih ko.“Mi nih a tuh ning in a zuun ko lai”\nRef: Hniang Uk


Mindat khuami pahnih cu lam kan hmuhsak u, tiin SAC ralkap nih an tlaih hna – Buanchukcho\nMindat khuami pahnih cu lam kan hmuhsak u, tiin SAC ralkap nih an tlaih hna\nMindat khuami pahnih lam kan hmuhsak u, tiin SAC ralkap nih an tlaih hna\nAugust 13, 8:50 AM ah Mindat Peng Baw (3) khuami minung pahnih cu SAC ralkap nih lam kan hmuhsak u, tiin an tlaih hna, tiah kan theih.\nHi SAC ralkap pawl nih hin lam kan chim u. Nan kan zulh lo i nan kan chimh lo ahcun nan khua innlo mei in kan khangh/duah lai, tiah an thihphaih hna, an hrocer hna i minung pahnih cu an tlaihbeh hna tiah Mindat khuami Shane Aung Maung nih a tial.\nAugust 13 thiamthiam ah Mindat Peng Maungchaung le Shiat khua pawng ah SAC ralkap minung 100 hrawng an phan than tiah theih a si.\nMoekoh ah tlangmincim nih minung 7 a chilh/khuh hna, pa 5 le ngakchia 1 dam tein an chanh manh hna i minung 1 cu an kawl lio a si.\nHihi ruahpi fak a pehpeh in a suur ruang ah a si i August 13 zing ah a cang mi a si.\nCrd Tachileik News Agency\n“Wa” hmunhma ah phungluut loin a luut i COVID-19 hmuh mi le he aa pehtlai mi thihdan pek timh\n“Wa” (Mahte Khuakhan lairelnak Nawlngei mi) hmun ah phungluutlo a thlithup in a rak luut mi sin in COVID-19 zawtnak hmuh a si ahcun a dam tiang thlopbul hnu ah aa tlak ning in dantat si lai.\nHihi Cozah ramri lei in siseh, Tlangcung hriamtlai dang hmunhma zong in siseh, atulio COVID-19 boruak lio ah Wa hmun ah luh kan duh lo, tiah cathanh an chuah.\nCun, Wa ah rak luut ding in a bawmtu hna cu kum 20 in kum 30 thongtlak an si lai i hi thil a tuah hramhramtu cu thih tiang thong asiloah thihdan pek an si lai.\nCun, Wa hmunhma ah riithaisii a phur i a zuartu cu biaceih zong a um lai lo. Thahcolh a si lai tiah cathanh an chuah tiin People Media nih a langhter.\nHakha Za Hoe lam (Matupi lam) ah Pi Ni Mah te chungkhar nih July thla ca an dawrkhaan hlangtu chungkhar 3 dawrkhaan man an kan dawt.\nAtulio boruak le harnak lak ah zawnruahnak he dawrkhaan man an kan dawt mi cu kan i lawm tuk. Pathian nih thluachuah pe chin ko hna seh.\nDawrkhaan hlangtu chungkhar hna\nAtulio kan ton cuahmah mi COVID-19 zawtnak a zual lio caan ah Saya Thawngpi (IBC Pastor) nih Hakha Tita lampial Dawrkhaan man a kan dawt.\nCOVID-19 a voi 1nak lio zong ah Dawrkhaan man a kan dawt bal cang i a cung ah lunglawmhnak tampi kan ngei.\nIndia North-Eastern States chungin palek 9 nih “Union Home Minister’s Medal for Excellence in Investigation” an hmuh.\nUnion Home Minister’s Medal for excellence in investigation ” Cu 2021 kum chungah palek 152 sinah pumpak in pek an si. Hi medal hi 2018 kum ah thawk a rak si i, aa tinh bik mi cu sual hlatnak kong i tthanchonak ding le sual a hlat-hlai tu police officer hna thiamnak(sual hlat hlai i) theihpiak nak ding i ser mi a si.\nNorth-Eastern states chung i hi awards pumpak I a co/hmu tu hna cu :\n1. Smt. M Priyadarshini Devi W/SI – Manipur\n2. Shri V L Chama Ralte, SI – Mizoram\n3. Shri Bibekanand Das, SSP – Assam\n4. Dr. Rashmi Rekha Sarmah, DySP – Assam\n5. Shri Sukumar Sinha, Insp – Assam\n6. Shri Dipankar Gogoi, SI – Assam\n7. Shri Banraplang Jyrwa, DySP – Meghalaya\n8. Shri Temsuyangba Ao, UBSI – Nagaland\n9. Shri M. Harsha Vardhan, Addl. DCP – Arunachal Pradesh\nThai ram Khokan le Chinyian ah Online in hriamzuar mi minung pathum le meithal 3500 le kuan nuai khat hrawngah he August 11 ah tlaih an si tiah theih a si.\nHriamzuar tu hi kum 38 mi pa pakhat cu Khokan ah tlaih a si i,pakhat kum 43 hrawng mi pa pahnih hi Chinyian ah tlaih an si.\nIndonesia, Shweden,American,Turkey, France,China ram ah hriamnam hi kuat ding asi tiah theih a si.\nHriam cawknak Website chungah fakthanh an tuah i a caw duh tu hna nih Line i chungah lut in tangka in zuar le cawk mi a si.\nHi hriamzuar hi kum nga chung an tiah cang i ram kip in a cawduh tu thong sawmnga hrawng an si,nikhat ah hriam a thong leng an zuar tiah theih a si.\nAizawl Office Rian Kan Thok Cang\nKan hnulei ah kan ran thanh cang bangin TCP nih Mizoram khuapi Aizawl ah office kan on i rian zong kan thok khawh cang. A Kạn bawmtu Kạn naule hi media lei ah hmuhtonnak a ngei bal rih lomi an si caah tlamtlin lonak tete a um lengmang. Mipi nih nan kan ruah thiam ko lai tiah ruahchannak kan ngei. Tha chin lengmang dingin kan i zuam cuahmah ko.\nTCP hi media in tangka lut a ngei lomi mah thazaang le dawtu cheukhat hna dawtnak in ram le miphun caah rian a tuanmi kan si. Mipi bawmhnak, dirkamhnak le thazaang peknak kan herh peng ko.\nKan tlamtlinlonak zawn ah lungthiang tein ruahnak nan kan pek ding zongah kan in nawl hna. Na pawngkam ah a cangmi zeibantuk thawngpang paoh pehtlaihnak kan tarmi phone number ah nan kan than cio ding zong kan in sawm fawn hna. Cun fakthanh (caw-ngia) na duhmi a um ahcun a lak in fakthanhnak kan in tuahpiak khawh.\nTCP riantuantu hna cu US, Australia, Korea, Myanmar le Mizoram hna ah kan um. TCP riantuantu hna cu A tanglei bantukin kan si.\n*Salai CP Lian (CEO)\n*Salai Elvey Siang (Admin)\n*Salai Robert Biak Cin (Editor in Chief)\n*Salai Sui Lian Cung (Computer & Camera)\n*Salai Mg Lay (Journalist)\n*Mai Anna Par (Journalist)\n*Mai Flowery Par (Journalist)\n*Mai Maruat Fambawl (News Presenter)\n*Mai Ngun Bor Iang (News Presenter)\n*Mai Tha Chin Sung (Host)\n*Mai Biak Tha Chin (News Presenter in Burmese)\nKawlholh in thawngchim hi niruk zaan poah ah a si lai. Tu thla chungah cun Kawlholh hi kan thok kho ri lai lo. Hmaithla in thok khawh kan i zuam lai. A tanglei bantukin zinglei le zaan thawng chim caan cu a si lai.\nLive Thlah Caan\nZing : 9:00 – 10:00 am (Mizoram)\n: 10:00 – 11:00 am (Myanmar)\n: 10:30-11:30 pm (US Central Time)\nZaan: 8:00 – 9:00 pm (Mizoram)\n: 9:00 – :10 pm (Myanmar)\n: 8:30 – 9:30 am (US Central Time)\nNote: Sunday cu kan i din lai.\nThawng chim caan kan tarmi chungah vawleicung hmunkip ah a ummi Chin miphun hna sinah TCP nih nifatin tein a dikmi le theih a herhmi thawngpang kan chim peng lai. Thazaang nan kan pek cio dingah kan i ruahchan.\nLunglawmhnak le ruahchannak he…!\nRalhrang bawihlun U Tan Shwe le a nupi Daw Kyine Kyine cu Covid-19 zawtnak an i chawn tiah theih a si\nKawlram ralbawi hlun a si mi U Tan Shwe le a nupi Daw Kyine Kyine (ဒေါ်ကြိုင်ကြိုင်) cu Covid-19 zawtnak an i chawnh caah zarhhnih hrawng sizung ah umdawh an si tiah thawngzamhnak pakhat nih August 12 ah a chim tiah AP thawngzamhnak ah an langhter.\nRalbawi hlun a si mi U Tan Shwe le a nupi Daw Kyine Kyine an pahnih in coronavirus zawtnak an hmuh hna hnu ah a luancia mi nithum li hrawng ah Naypyidaw Teihchawng(သိုက်ချောင်း) sizung ah an um tiah min langhter lo mi sizung riantuan pakhat nih a chim.\nAtu ah an pahnih in security tampi hna he sizung VIP room pakhat ah thlopbul lio an si tiah,min langhter lo mi sizung riantuan pakhat nih a chim.\nAmah nih rampi a uk chung ah,amah nih a hruai mi nawlngeihnak la tu ralkap phu hna a dohtu hna cu fakngai in hremnak le, Daw Aung San Su Kyi tel in ramkhel lei a dohtu hna cu thongthlak nak a rak tuah hna.\nRalkap minung 400000 hrawng ralkap phu pakhat cu a hruai hna i, cu ralkap phu hna le tlangcung hriamtlai phu hna kar ah i dohnak a rak um ,2007 buainak a chuah lio ah hruaitu dirhmun in a rak um mi phungki hna le university sianghngakchia hna lei ah meithal tinh in hramhram mi then cheu nak a rak tuah.\nPalek anmah le mah meithal in an i kap palek Corporal pakhat a thi\nPalek anmah le mah meithal in an i kap palek Corporal pakhat a thi A luancia August 11 zaanlei ah palik anmah le mah meithal in an i kah caah palik Corporal pakhat a thi tiah khua mi hna sin in theih a si.\nMeithal in a kap tu le nunnak a liam mi palik pahnih hna cu Pantawng khua ah rian khinh an si nak a sau rih lo, a thi mi palik Corporal hi Naypyidaw mi a si i, a kap tu hi Pawngte khua mi palik a si tiah a chim.\nAn pahnih in khua dang ve ve in a rak phan mi an si, an phanhnak a sau rih lo, palek sawh nih palek Corporal cu a kah.\nYangon sii chiahnak 19 cu phukip fonh nih checkhlatnak an tuah tiah ralhrang nih a thanh\nYangon sii chiahnak 19 cu phukip fonh nih checkhlatnak an tuah tiah ralhrang nih a thanh Yangon sii chiahnak hmun (ဆေးဂိုဒေါင်) 19 cu phukip fonh nih checkhlat nak an tuah tiah nawlngeihnak la tu ralhrang phu nih a thanh.\nAugust 11 ni ah sii chiahnak( ဆေးဂိုဒေါင်) 24 cu checkhlatnak in an phih hnu ah, August 12 zongah checkhlatnak an tuah tiah theih a si.\nNi tin zuar le cawknak a don khan lo nak ding ah, sii zuarnak hmun le phohte pek nak dawr hna cu check lo in, a dangten chiahnak hmun sii chiahnam(ဆေးဂိုဒေါင်) hna cu checkhlatnak an tuah tiah a langhter.\nCheckhlatnak an tuah nak sii chiahnak hmun chung in, sii man kaiter ding ah ruahchih in sii khong mi hna,cawknak le zuarnak cazin a langhter kho lo mi hna, khon mi a tam caah sii man cawhdek in timh ciammam ten sii khong mi an um caah phung ning tein hmalak nak tuah a si lai tiah a chim.\nTuahkel ten a zuar tawn mi sii chiahnak hmun hna cu minthut ter an si lai i, tuahkel ten a zuar tawn mi company hna cu zei ti hmanh in tuah an si lai lo tiah a cathanh mi ah a langhter.\nCheckhlat nak tuah lio ah thilzuar nak hmun ah kuat le chiah an duh a si ah cun an thilri le chiah nak ding hmunhma cu cinken in zalong ten kuatnak nawl pek an si tiah an langhter chih.\nCu bantuk checkhlat nak an tuah hnu ah mipi hna sin in hman a tam mi sii-ai hna cu thei hngal te in a man a tum tiah an langhter chih.\nCheckhlat tu hhna cu peng ukzung,Palek,hlathlaitu,eidin zohthlainak,peng sipin he fonh im veng uktu hna le sii chiahnak ngeitu hna hmai ah checkhlat a si tiah an langhter.\n27 Minutes Chungah PGS Caah Million In A Hmuhpiaktu Lion Messi\nZEIRUANG AHDAH “MARTAR” MIN HI KA DIRPI MARTAR NUN NGEIMI TAMPI AN CHUAK LAI


Prophet Sengkhawn Biaphuan Hi Rak Zoh Ve Hmanh Mak Kho Taktak – Onlinenungak\nProphet Sengkhawn Biaphuan Hi Rak Zoh Ve Hmanh Mak Kho Taktak\nZei si khom ah hi bantuk saram ruahnak a keng mi hna kut i a paam ding ah cun mipi hi nan paam tuk, thlachiat a ruat kho lo mi khuachia nih camh aih mi bantuk an si tik ah mipi nunnak liam ding hi ruah a har tuk i ralrin zia cu thiam deuh ding asi ko.\nProphet Sengkhawn hna nih cun miruak tlang tia in ai pong mi ka hmuh e ati i ka lung chung si hraam hlah seh ka ti. Prophet Sengkhawn hi nikum 2020 kum thar ni ah khan vulei cung huap in zawtnak tlangrai a tlung lai ti ah arak ti tu asi i a chim mi hi adik ngai ngai tik ah an chim mi hi ruah ve lo awk a ttha lo mi asi.\nTu zing zong ah a chim rih mi cu Dragon le Dragon an i dohnak asi i mah lak ah zumtu hna cu i paih leen hlah uh, khuachia tthawnnak tam deuh an ngah khawhnak hnga minung nunnak la ding in tactic a phun phun an hman mi asi e ati tik ah a chim mi le tu lio thil sicanning hi a van i kaihkuah ngai. Cu caah hipin cu ralring deuh te in nawl buar tuk lo in rak um ko hna seh ti hi kei cu cah kan duh ko hna. Teinak cu a ra ko lai zum ko hna usih. Credit: Salai Bawiukthang Cinzah


Chuncung Lam Le Khuavelnak Lamkam Phungning Lo Inn Sa Pawl Zong Hrawhpiak An Si Rih Lai - THE CHINLAND POST\nChuncung Lam Le Khuavelnak Lamkam Phungning Lo Inn Sa Pawl Zong Hrawhpiak An Si Rih Lai\nSalai Elvis|20 August 2019| Hakha khualipi sersiamnak ding caah hmundang ah inn 700 samhding timi chungah Chuncung lam le khua velnak lamkam i phungning lo inn sa mi pawl zong a rauh hlan ah cozah nih hrawhpiak an si than lai tiah inn hmun kongkau tawlrel tu Chairman zong a si mi vuanci Pu Sui Thio nih a chim.\nCawbuk pawngkam inn hmun 717 samhmi pin ah hmun dang khuavelnak lam kam le Chuncung lam zong tampi samhding in ramkulh cozah nih timhtuahnak an ngei rih.\n“Atutan ah inn 700 hrawng a si i hi hnu ah inn 700 hrawng samh than a si rih lai. Cun khuavelnak lam kam zong hmun tampi a um rih, cu i Chuncung lam le khuavelnak lam kam i phungning lo inn sa mi vialte zong hrawhpiak dih an si lai. Khoika paoh ah phungning lo inn sa paoh cu hrawh viar ding. A ni le caan tu cu a fiang rih lo, hmun khat hnu hmunkhat duahmah in tawlrel an si ko lai” tiah vuanci Pu Sui Thio nih TCP ah a chim.\n“Kan nih cu cozah upadi ning in a tuah lo mi paoh kha hrawhpiak an si ko. Tha tein a um mi tu lawng tuahpiak an si ko lai. Cozah nih tuah hlah timi a tuah mi kha cu zeihmanh chim awk um ti lo. Upadi kha zulh cio a hau, cozah zong nih upadi hlathlai a hauh bantuk in mizapi zong nih hlathlai a hau. Cun kan Pi Aung San Suu Kyi zong nih Mon le Karen a tlawn lio zongah phungning lo inn sa pawl cu hrawhpiak dih ding le cu chungah inn ngei lo taktak an si ah cun ramkulh cozah nih tawlrelpiak hna u a ti mi zong a si” tiah vuanci Sui Thio nih a chimchih.\nPrevious NLD Hruaimi Chin Cozah Nih Chinram Ah Theng In Inn 400 Renglo An Hrawh Cang\nNext Thantlang Peng CNLD Party Sign Board Tarnak Le Mizapi He Tonbiaruahnak An Tuah Lai


Myanmar Ram A Dawt Ahcun A Tthutdan In Min Aung Hlaing Hi ttum Seh - Online Newspaper\nOctober 23, 2021 admin Kawlram Thawng 0\nMin Aung Hlaing Nih Ram A Dawt Ahcun A Dirhmun In Ttum Seh: UN Palai Christine Schraner Burgener.Hramhram in nawlngeihnak latu ralhrangbu hotu Min Aung Hlaing cu UN palai Christine Schraner Burgener nih “Ram a dawt taktak ahcun a dirhmun khan tum seh” tiah a phomh. Oct 22 ah tuahmi UN General Assembly, minung hawi zawnruahnak le nunphung committee a voi 26 nak meeting ah UN nih Myanmar kongah a hlei in a chiahmi palai Christine Schraner Burgener nih a cunglei bantuk khin a chimmi a si.\nMyanmar ram hi Min Aung Hlaing hruaimi ralhrangbu tangah a um ahcun zeitik hmanh ah a hmailei a dai kho lai lo. Ralbawizik Min Aung Hlaing nih Myanmar ram a hmailei zawn a ruah i a dawt taktak ko ahcun atu i a dirhmun khin tum sehlaw nawlngeihnak an lakmi kha mipi duhnak bantukin mipi thimmi cozah sinah pe than seh, cucu a si ko tiah Christine Schraner Burgener nih cun a chim.\nChristine Schraner Burgener nih cun atulio i Myanmar ah ralhrangbu nih nifatin in thatlonak an tuahmi, mipi an tlaihmi, thlong an thlakmi le an thahmi hna kong, ASEAN hnatlaknak phun 5 zong pakhat hmanh a zulh lonak kong, le amah pumpak hrimhrim in ton a herhmi hna he tonnak le biaruahnak ngeih in buainak tuahremh aa zuam lengmang nain atu tiang a hlawhtlin rih lonak kong zong meeting ah cun a chim.\nThawng pang:Ralhrangbu Nih ASEAN Biakhiahnak An Cohlang Kho Lo, Sawm Lo Buin Meetingah Kai An I Tim.ASEAN Meeting Ah Min Aung Hlaing Sawm Lo Ding Timi Cu Ralhrangbu Nih An Cohlang Kho Lo, ASEAN Zulhphung Ningin Meeting Kai Khawhnak Covo Kan Ngei An Ti.\nTuthla ni 26-28 tiangh tuah dingo ASEAN hruaitu hna meeting ah ralhrangbu hotu Min Aung Hlaing sawm lo dingin biakhiahnak cu ASEAN zulhphung he aa kaih lo cash kan cohlang kho lo. ASEAN zulhphung ningin meeting kai khawhnak covo kan ngei tiah ralhrangbu nih Oct 22, tuni ah cathanh an chuah.\nRalhrangbu cathanh ah cun Oct 15 i ASEAN ramleng vuanci hna lakhruak meeting ah ASEAN meeting ah Myanmar aiawh in a kai dingmi kong ceihkhan a si i Min Aung Hlaing sawm ding timi zawn ah duhnak aa khah lo bantukin sawm lo ding timi kong zongah duhnak aa khat hlei lo. Asinain meeting a dih i ASEAN chairman nih cathanh a chuahmi ah an duhnak aa khat lomi kong a telhchih. Cucu ASEAN zulhphung Dal 20 (1) nak “Biakhianak tuah tikah ceihkhanti naak le lungthin khat sinak kha a hrampi a si lai” timi he aa kalh tiah an langhter.\nASEAN zulhphung dal 20 (1) nak ningah cun biakhiahnak cu zapi lungtlinnak in tuah ding ti a si. Lungkhahnak a um khawh lo ahun ASEAN zulkhphung dal 20 (2) nak bantukin ASEAN summit lawng nih biakhiahnak a tuah lai.\nOct 15 meeting ah khan ASEAN zulhphung hna cu an duhningin a sullam an i lak i lungkhah lonak a um ahcun dal 25 nak bantukin khuakhan a si lai. Cu zong i khuakhan lairel khawh a si lo ahcun ASEAN Summit ah chuahpi ding a si tiah ralhrangbu nih cun an cathanh ah an tial.\nASEAN ramleng vuanci hna meeting biakhiahnak cu ASEAN chairman nih a fehter than. Hihi a cung i kan langhtermi ASEAN zulhphung hna he aa tlak hrimhrim lo. Cucaah meeting sawm lo ding timi biakhiahnak cu zulh a har ti a si.\nASEAN zulhphung dal 5 nak ah chungte ram hna cu tlukruannak kan ngei dih. Dal 7 (1) nak ah ASEAN hruaitu hna meeting ah ram hotu, asiloah cozah hruaitu ngan hna an i tel lai ti a um caah Myanmar ralhrangbu nih hin ASEAN meeting kai khawhnak tling tein a ngei tiah rahrangbu nih an cathan ah an tial.\n“An cathanh kha tha tein zoh law ASEAN biachahmi pakhat hmanh an zul lo. Meeting an ka sawm lo zongah ka kai thotho lai tiah a chim. Hi buainak Myanmar hi ASEAN chungtel sinak in caankarlak chuahmi dirhmun tiang a phan kho” tiah vawleicung hauap ramkhel thaimsang pakhat nih a chim.\nRef: Khet Thit Media/TCP\nRalhrang Bawi Min Aung Hlaing Ningzah Hngalhlo Ning Hi Zeidah Ruah Hnga


Supreme Court nih Trump “Administration” ariantuannak 2020 Census US um milurelnak a tuah mi cu a dih hlan ah a caan adongter. – Thechinlungnews\nSupreme Court nih Trump “Administration” ariantuannak 2020 Census US um milurelnak a tuah mi cu a dih hlan ah a caan adongter.\nA hngal lomi hna caah U.S nihhin “One-a-decade” kumhra bu chung ah milu relnak hi an tuah caan aum tawn Trump nih 2020 census US um milurelnak cu nikum ahkhan a thawk i Tukum cu Pandemic ruang ah caan saupi aadin i cu ka ahcun Supreme Court nih Kumhra bu chung milu relnak cu October thla ahhin dongter.\nThe U.S Supreme Court nih Tuzarh cacawn nihnihni ahkhan US nih ” One-a-decade” an timi kumhra bu chung i US um milurelnak an tuahmi cu cu October thla dongh ah kan dongter ve cang tiah nawl a chuah cang. Trump Administration nih 2020 census milu relnak ah tuah mi cu tlam a tling dih hlan ah an a pehzulh kho ti lai lo tinak a si.\nHi kong ahhin President Donald Trump’s riantuannak “administration” zong 2020 milu relnak an tuah mi cu an pehzulh kho ti lai lo tinak a si, Trump Administraion nih district Court’s nih nawl a chuah mi cu National High court sinah tlaiter deuh ding in an nawl lengmang ko hna nain Hight Court nihcun an bia a thah Piak hna.\nTrump administration nih 2020 “census” milurel nak cu kan kal pi cuahmah ko nain Pandemic ruang ah an dih manh lo caah September thla ahkhan an nidin rih i December thla donghnak leiah dih dingin timhtuahnak an ngei than, nain a tucu Supreme Court nih October thla ahhin ruahlopiin Kumhra bu riantuannak cu a dongter cang caah Trump administration zong nih an pehzulh kho ti lai lo tiah nihin ahkhan Foxnews nih alangter.\nBe the first to comment on "Supreme Court nih Trump “Administration” ariantuannak 2020 Census US um milurelnak a tuah mi cu a dih hlan ah a caan adongter."


US Le Maxico Kalnak Vawlei Tang Ah Special In An Hmuh – Myanmar Chin\nUS Le Maxico Kalnak Vawlei Tang Ah Special In An Hmuh\nAugust 8, 2020 Myanmar Chin World 0\nUS le Maxico Karlak VawleiTang Lam Special An Hmuh\nUS le Maxico ram karlak kal nak dingah vawlei tang Lam an hmuh I US zong nih a mak kho tuk an ti ve.\nUS nawl ngeitu nih cu Lam cu an hmuh i hibantuk vawlei tang Lam hi kan hmuh mi a tamtuk cang nain a tubantuk in a tha mi ka hmu ballo an si. Pe 3-4 hrawng a kau mi a si i Pe 1300 tiang a sau. Amak tuk mi cu Thli a lut i a chuak kho dingin an ser i, Thir in an phah dih.\nCu vawlei tang Lam cu Arizona state ah an hmuh i US lahwahkah le akhun lei thiamsang ICE pawl nih an hmuh. USle Maxico ram karlak hi minung zuarnak le Sii tha lo cawkzuar nak le Hriamnak zuarnak a tamtuk caah vawlei tang Lam hi an hman tawn. Nawl ngeitu nih vawleitang Lam an hman mi hi a za-za in an hmuh cang hna.\nAsinain a tutan kan hmuh mi bantukin a tha mi a um ballo tiah US nihcun a chim. Vawlei a cim mi an hmuh caah an hlat tikah vawlei tang Lam an hmuh chih hi a si. US nawl ngeitu hna nih vawlei tang zohnak Camera in an hlat tikah Pe 1300 hrawng a sau i, Thir in vawlei an phah i thli zong a lut achuak kho tiah an chim. Preaident Trump nih US ah a rak lut mi misual pawl khamnak dingah tiin Ramri ah vanpang sangpi a chon cuahmah lio a si i,Democrat pawl nih an doh, vawleitang ah lam an i ser chinchin lai tiah an cheh nak ve.\nMyanmar Idol an i zuam hnu ah an voikhat nak Kawlhla an i chuah cio cang.\nA ho sak mi dah a tha bik na ti ve +Video👇👇👇\nBreaking News: Sarri An Phuah Colh Cang


Kawl ralkap le Naga ralkap an i kaap | Chin 7 News\nMay 17, 2019 admin MYANMAR 0\nSagaing ram then mah te uknak a lami Naga hriamtlai pawl le Kawl ralkap kar ah kahnak a chuak. An i kahnak hmun hi Lahee Myone chung ah a si i nizan May 16 zanlei suimilam 2:00 – 6:00 tiang an i kaap tiah theih a si. Naga hriamtlai pawl cu NSCN-K tiah an timi an si. Nihin tiang cun an i kahnak a ruang bik theih khawh a si rih lo. media pawl chim nak cun an khua hrawng phone line a that lo caah an kahnak a ruang bik theih khawh a si rih lo. Duh ning in pehtlaih khawh an si lo tiah an chim.\nNaga ralkap NSCN – K pawl hi 2012 April 9 ni khan Cozah he kah deihnak minsen a thumi an si. Tlangcung hriamtlai phu hna lakah kahdaihnak min a thumi phu khat an si ve.Kum 7 a rauh hnu tukum 2019 January thla 29 ah khan anmah Naga NSCN- K zungchoh cu ralkap nih an lak piak hna.\nCu hnu ah anmah Naga ral bawi 5 zong Kawl ralkap nih an tleih hna. Hriamnam tlai dang he pehtlaihnak nan tuah tiah an ti hna i Pohma 17/1 phung ning in Khani Myone Biaceih zung ah bia ceih an si. Tutan an i kah nak a ruang bik zong theih a si lo nain Kawl ralkap nih hin a thli tein tlangcung hriamtlai phu pawl hi a nam pah len ko hna. Ralrin hauh ngai dawh si cang. Kahdaihnak min thu he thu lo he a duh ning in a phomh ko hna. Ref: Mizzima\nA hawi le ciacia nih an thah, a ruak lamkam ah an chiah


Kawlram Mipi Sandah Piak Nak Nih Hin, Zei Dir Hmun Dah Kan Phanh Cang I, Zei Dir Hmun Dah Kan Phang Te Lai. – Chintanbo\nKawlram Buainak Kongah Thawngpang Tling Taktak! Zei Dirhmun Dah A Phak Cang!.Ralkap hruaimi State Administration Council (SAC) cu tuchunni tiang Mipi duhlo langhter nakin Myanmar ram pumpuluk ah buainak a chuak cang. Amahbelte tulio cu NLD le Kawl Party cheukhat pawl nih an tuahmi General Strike Committee(GSC)le Taingyinta fonhkomh General Strike Committee Of Nationalities timi (GSCN) ti’in Phuhnih ah an i then i, GSC nih hin 2008 Phunghrampi dirkamh in Democracy Federal sersiam le Daw Suukyi le U WinMyint chuahter ding an i tim mi asi.\nA si nain GSCN nih cun, 2008 Phunghrampi hrawh i, Federal Democracy tu sersiam i, tulio Politics kongi thongtlami vialte chuah dih dingin an aupi ve.US President Joe Biden nih 10/2/21 ah khan Myanmar Cozahpi nih an rak chiahmi Federal Reserves Bank Of New York i US $.1 billion cu hrenpiak dingin executive Order a rak signed cang. Myanmar ram nih Foreign Exchange Reserves paisa a ngeihmi hi US $ 5.7 billions asi.\nSihmanhsehlaw a tam bik cu Singapore i DBS Bank, UOB Bank le OCBC Bank pawl ah a chiah hna ti’ah World Bank/ IMF nih an theih i, hi hna zong hi khar piak an i tim cuahmah lio asi ti’ah theih asi.22/2/21 ah khan World Bank President Mr.Jim Young Kim nih Myanmar Paisa chiahmi le bawmhnak ding hna thlaknak vialte a phih piak dih cang ti’ah Ralkap Finance Minister U. Win Shein sinah thawng an thanh dih cang. Cu ca’ah Ralkap Cozah hi Sau a nguh hrim hrim lai lo kumkhat hmanh Cozah an kalpi khawh zumh a um lo.\nUN Secy- Gen nih cun, Myanmar ram ah Mipi Cozah Democracy a chuak tha’n hlan lo Ralkap Cozah hi a phunkipin kan hrek hna lai ti’ah Nizaan khan a chim tha’n.Ni.25/2/21 khan tulio ASEAN ram hruaitu lami Indonesia Foreign Minister Ms.Mar Sudi cu leh -lang in Kawlram rak tlawng aa timh na’in News a leakout ca’ah a thulh tha’n i, Ralkap Foreign Minister U Wanah MaungLwin tu kha 24/2/21 ah Bangkok,Thailand ah kalin i tonnak an nei ti’ah AFP News nih a chim.\nMs. Ma Sudi nih U. Wanah sinah Myanmar Election thar an tuah tha’n dingmi cu ASEAN meeting ah kan ceih tha’n lai i, a tu ah cun Ramchung ah remdaih ter le Suukyi tiamin Politics thongtlami pawl chuah dih dingin a nawl.\nThailand Foreign Minister he zong an i hmu i, Myanmar ram chung Politics buainak ah Thailand cu i hrawlh kan i tim loh i, Mipi cu kahlo/ harnak pe lo dingin le Election tuah piak cawlh dingin an hal ti’ah AFP nih a chim.\nA chim ningah Myanmar Election thar tuah zok zok i Mipi sinah Democracy pek tha’n dingin a duhmi ASEAN ram hna cu Thailand, Cambodia, Vietnam, La’os le Indonesia pinah China zong asi ti’ah AFP News nih a tial chih


Nihin Hakha lamruk tonnak ah kum 13 hrawng mi hngakchia le a upa rallokap nih an tlaih hna – Buanchukcho\nNihin Hakha lamruk tonnak ah kum 13 hrawng mi hngakchia le a upa rallokap nih an tlaih hna\nJune 18, 2021 admin RAMCHUNG THAWNG 0\nJune 18: Hakha Thawngpang\nNihin Hakha lamruk tonnak ah kum 13 hrawng mi hngakchia le a upa rallokap nih an tlaih hna. Hi an tlaihmi pa hi a phone hmanthlak ruangah asi, a phone chungah an uico pawngah meithal chia in hman a thlak mi kha rallokap pawl nih an hmuh tikah an tlai i an inn ah an kalpi. Innchung an thlok, an kawlhawl i zei hmanh an hmuh lo caah an i kalpi than.\nA min cu Van Tum a si, kum 13 hrawng a si. A upa Peng Awi (kum 15 hrawng) zong an tlaihchih ve. Meithal hi aho ta dah a si tiah an hal tikah ka pa ta, ka pa nih lo ah a riahpi tiah an leh hna, cuticun an inn in an chuak i rallokap pawl nih an kalpi hna tiah theih a si. A nu le a pa hi a thenmi an si. A pa cu nupi dang a ngei i Kohkun lei ah an um. A nu cu Zion biakinn pawngah a um.\nTuzaan lei ah rallokap nih Hakha Zion biakinn cu an luhhnawh i Mucu sayamah le a fale pahnih, Zion Church pastor pahnih le a dang pakhat, an zatein pasarih an tlaih hna tiah theih a a si. Van Tum le Peng Awi an tlaihmi hna le Zion Biakinn an luhhnawhmi hi aa pehtlai lai tiah zumh cio a si. Asinain a si bak ti cu chim awk a tha thlu lo.\nCun Zion biakinn an luhhnawh i 7 an tlaihmi hna chungah Van Tum te unau le hringtu an nu an i tel maw tel lo ti kan i fiang kho lo. Van Tum a nu cu Zion Biakinn zohkhenhtu (Daruan) a si. Pasarih an tlaih hna timi ah khan Mucu sayamah le a fale pahnih tiin kan theih fawn. Mucu sayamah cu Sayamah Tawk Sung a si i Van Tum nu nau a si tiah kan theih. Cucaah kan theih tawk ahcun Mucu sayamah le a fale pahnih timi hi Van Tum le unau le hringtu an nu an si lai tiah kan zumh. Note: A hmun ah va kal in thawng va hlat awk a that lo caah a langin kan hlathlaimi a si i kan palh sualmi a um ahcun kan ngaithiam u! Update tuah khawh tu kan i zuam lai. The Chin Post\nR.I.P : Pu Chan Awi Nih A Fa Le Pali Cu Mual ALiam Tak Hna E Apoi Hringhran Ko\nZaangfak Tuk A Si E, Thingkuang BakIn Bawhte Pakhat Cu An Hlonh


US Delta Froce Ralkap (70) nih ISIS Bawizik an Luh Hnawh Ningcang – THE CHIN JOURNAL\nUS Delta Froce Ralkap (70) nih ISIS Bawizik an Luh Hnawh Ningcang\nOctober 31, 2019 October 29, 2019 | The Chin Journal | Hakha, Chin State\nA tanglei kan langhtermi “US Delta Force ralkap (70) nih ISIS Bawizik an Luh Hnawh Ningcang” hi US President Donald Trump le US National Security Adviser Robert O’Brien nih ISIS ralhrang bawizik Abu Bakr al-Baghdadi an thah ningcang an chimmi chung in lakmi a si.\nOctober 26 zanlei sml. 5:00 (US Nicaan le Suimilam) hrawng ah President Trump le US rampi runvennak ah luban a simi pawl cu White House innkhaan pakhat chung ah an i pum hna i US ralkap pawl nih ISIS ralhrang bawizik Baghdadi an luh hnawh lio cu Live in an zoh.\nUS nih Baghdadi a nung in siseh, a thi in siseh tlaih khawh ding in kum 6 chung sapel in an pel hnu ah atu ah an vun luh hnawh taktak hi a si.\nMah hlan ah US nih Bagjdadi luh hnawhnak hi voi 3 hrawng tuah a rak timh i voi 2 cu aa rak let tthan. Cun, voi khat cu a rak luh hnawh bal nain tlamtlinnak a rak hmu lo.\nAmerican CIA nih Baghdadi a si tiah an lunghrinhmi pa a hnu in an dawinak hi a zarh in a si ve cang. Cu pa cu Baghdadi a si ko tiah an zumh caah October 26 zanlei sml. 5:00 hrawng ah luh hnawhnak an tuah hi a si.\nSyria nitlak-chaklei ah a ummi ISIS ralhrang bawizik Baghdadi aa dupnak an timi innpi lei ah US ralkap Helicopter pariat an run zuang cuahmah.\nInn an vun naih deuh ah US Helicopter pawl cu ralhrang pawl nih meithal in an rak kah chih. US helicopter pawl nih Machine Gun le bomb hmang in Baghdadi aa dupnak inn cu fak taktak in pehzul in an den colh ve.\nUS Delta Force nih ISIS ralhrang bawizik aa dupnak in ah luh hnawhnak an tuah dih hnu thil sining. (Photo by Omar HAJ KADOUR / AFP) (Photo by OMAR HAJ KADOUR/AFP via Getty Images)\nHelicopter a kaptu ralhrang pawl an thah dih hna hnu ah US ralkap Helicopter pawl cu inn pawng ah an ttumter hna i US ralkap (70) cu Helicopter chung in an run chuak.\nBaghdadi aa dupnak innchung lei luhnak kutka in luh loin inn an kulhnak tlakrawh vanpang cu US ralkap nih bomb in an puah hmasa. Cuka in cun Baghdadi aa dupnak inntual chung ah cun US ralkap pawl an lut.\nInntual chung an luh hnu ah ISIS ralhrang cheukhat hriam a chiami an um. Hriam a chia lomi paoh cu US ralkap nih a hmun ah thilak in an kah dih hna.\nBaghdadi aa dupnak inn ah hin zaamnak ah hman dingmi leitang khor a um. Asinain, cu khor zong cu a hlat lei in US ralkap nih an rak bawmh dih cang. Baghdadi ca ah luatnak lam a um ti lo.\n“Baghdadi cu ngakchia pathum he luatnak khor hmang in an zaam i, a aikio pah len. Thinphang thlalau tuk in a um. US ralkap uico fim pawl nih an dawi hna. Nunpek bomb aa puah hnawh i ngakchia pathum he cuka khor chung ah cun an nunnak a liam. Bomb puah ruang ah khor cu a cim i a nanh chih hna,” tiah President Trump nih a chim.\nZaamnak ah an hmanmi khor chung ah ngakchia pathum he nunpek bomb aa puah hnawhmi pa hi Baghdadi a si le si lo fehter nakding ah DNA checknak an tuah i ISIS ralhrang bawizik Baghdadi a si ko, tiah an fehter.\nUS ralkap nih Baghdadi an luh hnawhnak hmun cu zoh tik ah inn zong an cim dih. Motor pawl zong an kaang dih.\nBaghdadi luh hnawhnak ah hin US nih ralkap uico fim pakhat zong a hman hna i cu uifimte cu hliamhma a pu.\nISIS ralhrang bawizik Baghdadi a rak i thuhnak hmun hi Syria ram nitlak-chaklei, Idlib peng chung ah a ummi Barisha khuate pawngte ah a si.\nKum 6 chung US nih a nehnang a dawi hnu ah atu an hun thah khawh hi a si. ISIS ralhrang bawizik aa dupnak theih khawh ding in hlathlainak lei ah Kurd hriamtlai Syrian Democratic Force (SDF) nih biatak tein US bawmhnak a pek.\nISIS ralhrang luh hnawhnak ah US nih Helicopter pariat le Middle East ah hmun a khuarmi US Delta Force in ralkap 70 a hman hna i uico fim zong a hman hna.\nUS Delta Force nih Baghdadi an thah khawhmi kong he pehtlai in President Trump nih, “Baghdadi cu uithih bak in a thi, zaangfak taktak a si,” tiah a chim.\nSuimilam pahnih chung hrawng US Delta Force nih Baghdadi luh hnawhnak operation an tuah hnu ah Baghdadi aa dupnak innpi cu bomb in vawlei ah bok viar in an den ta.


Youtube nih Youtuber Minung tam taktak an Channel a thah pak hna. – Thechinlungnews\nYoutube nih Youtuber Minung tam taktak an Channel a thah pak hna.\nYoutube nih Coronavirus vaccine kong he petlaiin thawngpang diklo a thlahtu an video paohpaoh cu a block piak hna lawng siloin violation a tuah hna , an Youtube Channel apeal an tuah hlan chung phaisa lutkho loin atuah dih hna.\nKan Hnu thla hramthawk hrawng inkhan Youtube ah Covid-19 vaciine kong cu a dik lomi thawngpang le video a thlahtu an tamtuk cang caah complaintu zong an karh caah atu bantuk in an video a block piak hna hi a si.\nCun Covid-19 vaccine he pethlai in thawng dik lo azamhtu hna lawng si loin World Wrold Health Organization nih a than mi dah tilocun covid-19 vaccine kong aa tel mi paoh cu an video an thah piak hna, Youtube ngeitu hna nih an chim mi cu Covid-19 vaccine kong thawng diklo a zamhtu hna nih minung tampi thinhunnak le hnahnawhnak , lungretheinak apek hna caah atu bantuk in Youtube nih thil kan kalpi mi a si tiah tuni ahkhan Google ngeitu hna nih an chim.\nBe the first to comment on "Youtube nih Youtuber Minung tam taktak an Channel a thah pak hna."


2020 Thimnak Ah NLD Nih Teinak An Hmu Lai Maw! A Fiang Bak Ko Cang Hih – Chin 11 News\n2020 Thimnak Ah NLD Nih Teinak An Hmu Lai Maw! A Fiang Bak Ko Cang Hih\n2020 Thimnak Ah NLD Nih Teinak An Hmu Lai Maw!\nCNLD party hruaitu Pu Ngaisak nih Chin state hluttaw kozale hmun 24 ah 6 hi ralkap ta a si i a tangmi 18 dihlak CNLD nih teinak a hmuh ahcun NLD center lei in chief minister thimnak a um ti lai lo. Chin party chungin Chief Minister zong thim a si lai caah Chin State ah CNLD nih cozah tlaih khawh a si lai ti a si. Amah chim ningin Hmun 18 vialte anmah party CNLD nih a tei dih ahcun cozah zong an tlaih khawh lai.\nAtu Chin State dirhmun kan zoh tikah CNLD nih dihlak teinak hmuh ding cu a si khomi dirhmun ah a um lo. Hmun 10 hmanh a tei lai maw!\nTahchunnak ah -CNLD hi hmun 10 cu hmuhter rih ko usih law NLD nih hmun tlawm deuh hmuh sehlaw Center ah NLD nih cozah a tlaih cang ahcun State ah a tlingmi lakah pakhat kha President nih Chief Minister caah a thim lai i minister dang cu duhmi a lengmi zong thim khawh a si cang.\nCNLD hruaitu, MP cuhtu le tanhtu pawl nih tukum hi NLD nih cozah sernak caah mp 333 teinak a hmuh kho hrimhrim ti lai lo caah usdp ah Kawi a sermi party (30) hna hi cozah serti dingah a sawm te lai. Kannih CNLD zong cu Kawi a sermi party (30) ah a telmi a si caah cozah sernak ah a tel ve lai tiah mipi sinah an aupimi kan theih.\n2015 thimnak lio i NLD dirhmun kan zoh ta lai. 2015 thimnak ah tlangcungmi nih hmuhmi MP 102 a si. Rawnmi nih MP 288 teinak an hmuh. MP timi hi Pitu le Amyota hi ka chimduhmi a si. An dihlak 390 an si.\n2015 kha USDP nih cozah a tlaih lioah minung tampi nih USDP nih cozah a peh than te ko lai an ti nain NLD cozah a vun kai. USDP cu MP 41 te lawng teinak a hmuh. 2015 thimnak lioah aho party, aho hruaitu zong nih Chief Minister hi President nih a thim lai timi thil sining hi an ruat lem lo. Mah le miphun party nih teinak hmuh dingah cawlcang cio a si.\nShan State le Rakhine State tehna cu anmah Party le miphun party nih teinak an hmuh ve nain 2008 phunghrampi pohmah 261 nih Center cozah nih State Chief Minister cu a thim lai ti a si cang caah Shan le Rakhine state ah Cozah an tlaih kho ti lo. Hluttaw Meeting lawng kai khawh a si i kum 5 chung Meeting te cu an kai ko.\nState cozah cu tlaih khawh a si ti lo. Lingfimmi caah hi pohmah hi remh lomi a si caah mah le miphun party tanh hi cozah tlaih khawh tung lomi cu santlailo a si a timi tampi an um cang lai i Certer cozah a tlaih khawh dingmi NLD a tanhmi an tamdeuh cang lai.\nTukum hi NLD hmuh dingmi mp hi kan tuaktan tikah Cozah a tlaih lioah mp 41 a hmuhmi USDP hi tukum cu a um ti lai lo tambik 10 hi USDP hei si sehlaw 30 hi NLD nih a hmuh chih cang lai.\n2015 lioah tlangcungmi hmuhmi 102 ah hin cheuhnih cheukhat 50 cu tlawmbik ah NLD tei ding a fiangmi a si. Atu dirhmun zoh hmanh ah a fiang ko. Tlangcung party pawl nih State mp hmun hi usapek cio i ko. Center lei cu tlawmte lawng an si.\nU Shweman party, U Kokokyi party, Daw Tetekhine party ngan pawl nih teinak an hmuh lai maw? Hi party tanhtu pawl hi anmah le party cio in khua thar an tlak ahcun mp tlinnak tiang an si khawh lai. NLD tanhtu minung tampi lakah a cawhmi an si tikah Me pek taktak tikah cun Me tambik hmuhtu nih teinak hmuh ding a si ko caah NLD mp nih teinak an hmuh dih thiamthiam ko lai. Cucaah party dang tampi an um zongah teinak cu an hmuh hlei lai lo.\nCucaah 2015 lioah rawnmi sinin mp 288, tlangcungmi 102 in cheuhnih cheukhat 50, USDP sung dingmi 30, 288+50+30 = 368, Cozah ser khawhnak 333. 368 – 333 = 35 NLD nih cozah a ser khawh hleiah MP 35 hmanh an hlei rih.\nTlangcungmi in mp hi tlawmbik caah ka tuakmi a si. Mah nakin a tamdeuh dingmi state tampi an um ko. Minung santlailo hmanh ah ruling party min in teinak hmuh ding tampi a um.\nA cunglei thil sining zohin 2020 thimnak ah NLD nih teinak a hmuh ko lai timi fiang tein hmuh khawh a si. Keimah hi ka unau, ka pu, ka khuami, ka miphun nih MP an i cuh caah mah tluk NLD ka tanhmi a si lo.\nRam le Miphun caah daihnak taktak, hnangamnak taktak kan hmuh khawh nakhnga kan duhmi thil a kan tuahpiak khotu NLD ka tanhmi a si. NLD nih kan ram caah a herhmi vialte tuah dih sehlaw kanmah le kan miphun cio kan tanh dih cang lai. Miphun tanh caan a si tikah cun kan dihlak kan tanhti dih cang lai.


RALKAP NIH TUCHUN AN HLIAMH MI KONG THAWNGFIANG – The Chinlung Post\nKalaymyo ralkap uknak duh lo lamzawh minung 6 meithal hliam tuar. March 2 Kalaymyo ah ralkap uknak duh lo lamzawh mi minung 6 nih meithal hliam an tuar, tiah kan theih. Hi he pehtlai in lamzawh ah aa tel ve mi Pu Heng Cin nih “Lamzawh ah hin kaa tel ve. A lai deuh ah ka um. Palek pawl le kan hmaikal pawl an van i ting. Mitthli tlak bomb a hung puak.\nRelchih:Min Aung Hlaing cu athin hung bak ko lai hih. Kawlralkap minung 10 cu KNU hriamtlai sinah CDM an tuah. KNU hriamtlai lei in upa pakhat nih a chimnak ah Kawl ralkap minung 10 cu kan sin ah CDM an tuah tiah a chim. KNU hriamtlai upa pakhat a simi cu DVB nih nihin March 2,2021 ah interview an tuahnak ah mah bi a chim hi a si. Kawl ralkap le palik lei in kan sinah ralkap uknak duh lonak langhter in kan sin CDM a tuah mi cu kan cohlan peng ko hna.


Middle East buainak Israel PM nih Iran cu an hrocer bak ko! Iran in the Butcher President thar le Iran nih Oil tanker hijacked nak kong, – Kawltu Team\nMiddle East buainak Israel PM nih Iran cu an hrocer bak ko! Iran in the Butcher President thar le Iran nih Oil tanker hijacked nak kong,\nMiddle East buainak hi kan fawnh dih ko lai, zarh hmasa Thursday ah khan Iran nih suicidedrone hmang in Israel oil tanker anrak thuat kong thei asi, mah kong hi social media hna ah hmuh ding atam ngai ko, PM Bennett, Gantz, Lapid hna nih Security Council briefing an ngei nak ah “Iran nih hin Middle East ah buainak tuah in, Tehran ah hin hna ngam te in an thu kho thlei lai lo ati, Vawlei cung ram vialte nih riantuanti ding ah can kan hman lio asi, Nain aherh ah cun kanmah long tein Iran cung ah hma kan lak ko lai tiah Israel PM Bennett nih a chim cang.\nIran nih hin lawmman dawn ding ah an theih cia, aho poh nih Israel security an himter lo ah cun lawmman an hmuh tawn, Bennett nih hin European Union hna zong arak soisel tel khi asi, Iranian President-elect Ebrahim Raisi hi vawlei cung ah mi hrawkhrawl le mitha lo tiah alar mi asi, European Union nih rak thei hna u, Human Rights ti bantuk in nan au len ko, Asi nain murderer, hangman, Iran ah minung sualnak angei lo tampi thahnak ah atel mi hna, tuanpi in lawmpinak ca nan kuat maw? Bennett nih achim duhnak cu Iran President thar Ebrahaim Raisi lakluh asi lio ah European Union hna nih lawmhpinak an kuat ruang ah achim mi asi.\nIranian President Ebrahim Raisi – Ebrahim Raisi hi elected President asi ah khan a kong tial asi ko cang kha mu! Iran’s Supreme Leader Ayatollah Ali Khamenei nih nizan ah khan Iran President lak luhnak can angei, West pawl nih Ebrahaim Raisi hi ‘Butcher of Tehran’ an ti, December 14, 1960 ah chuak mi asi, kum 60 asi lio, Iranian clerical hierarchy, ah Aayatollah hnu ciah asi, Islamic Revolution 1979 ah khan kum 20 asi lio ah prosecutor of Karaj ah an chiah, Dictator Ayatollah Khomeini nih special legal powers arak pek.\nMinung 30,000 thihnak ah khan atel mi asi, “The Butcher was a member of Tehran’s ‘death commission ” jail tang mi hna electrical cables in anrak hrem tawn, Nu fa apuai mi hna zong an hrem thiamthiam ko, nghai sa, mipa hna cu tlang sangpi in hramhram in an zuanter hna khi asi,\nOil tanker Iran Hijacked – Iran he tuanti mi ralkap hna Panamanian-registered oil tanker UAE Rilipi pawng ah an hijacked, mah an Hijacked mi lawng hi “Asphalt Princess” Iranian forces hna nih Gulf of Oman ah an Hijacked tiah report alut mi atam ngai khi asi, Lloyds List Maritime Intelligence tar lan ning ah cun, Panamanian-registered tanker Asphalt Princess ah hin methal keng tampi an lut hna.\nUnited Kingdom Maritime Trade Operations (UKMTO), zong nih third party in hijack ding hi warning arak pek cang khi asi, Nain Abolfazl Shekarchi, Iran’s senior armed forces spokesman nih hijack ah an puhnak hi ‘psychological warfare’ mah ipuhnak hi minchiatternak asi tiin, Fars News Agency ah langhter asi, Iran nih an hijacked lo tiin, British Times newspaper report ah Britain’s foreign ministry hna nih thil umtu ning thlathlai lio asi tiah an ti.\n← Vawlei cung Media hmaika bak ah China cu arak mualpho ko hih!\nNagaland Digital nih mizoram le Assam ramri buainak kong ah Fawrhfelnak atuah mi le State 6 hna nih an tanh ning cu, lung akuai ngai, →


Innchungkhar dawtnak cu nuamhnak nganbik a si | Radio Veritas Asia\nInnchungkhar dawtnak cu nuamhnak nganbik a si\nRian phunkhat a ttuan tti mi zong chungkhar pakhat an si ve\nHla phuah thiam pa nih khuai bang lungrep ngeilo zuangzam nu tiah a phuah. Hosea 1:1, 2:4-5 chungah nu tthalo kong kan hmuh. A zei a si paoh ah nupi chia kong hi vun zoh ta rih usih. Amui zoh ah vancung ngaknu ko khi a lo. Thlapa lai caan i a vangmi Thlapa a lawh lengah ek le voih ngeilo ko khi a lomi, Nupi cu khuasak tintuk zeihmanh a ruat lo, eithawt lawng a duh, hnipuan ttha ttha le ttamhmoihnak rimhmui man sangsang lawng a duh. A fale cu hnipuan chiahru a hrukter hna, amah tu cu sattal ngai in innpa chakthlang a vak, mikong a va ceih, a va chuahpi mi tangka kha innchungkhorkhar ca ti umlo dawr ttha ttha ah a vah pi, khai supsap men le thil ttha ttha cawk in a hloh dih. A va umlo kar ah pa dang he an i chawktti i an vaktti. A vale chungkhat pawl kha zeirel loin a um hlei ah a va hringtu nu tiang hmanh kha a serhsat rih. Pathian lei ah kaa zuam a ti i, a innchungkhar kaltak in zan fatin hla ka cawng e, kaa pum e a ti. A fale cu Pathian nawl si te ko seh tiin a chiahtak hna.\nA fale pawl cu, fano tlai Arpi sahngar nih a seh i a taangmi Arfa tete bang, inn a phanh ah a phunzai i a tlokciar peng. A va um caan ahcun Uico mi lawmh in a lawmh. A va pa cu a lungsi tuk i ka chungkhar zeidah an lawh ti zong a tuak kho ti lo. A nupi lawng a zohthla cang. Mah bantuk innchungkhar ah an fale mittha an chuak kho bal lo ti cu a fiang ko. Chin mi phun cu, unau, rualchan cingla he aa dawmi miphun kan si i kan nupi le nih kan unau rualchan cingla an kan dawtpiak lo ahcun, lohtlau kan si ko cang. “Nupi ttha nih Rual za hum, nupi chia nih Rualza pheng” timi phungthluk bia bang kan nupi le an chiat tuk ahcun rualchan cingla chimlo chuahtti unau tak tak hmanh nih an kan lengkai ti lo. Hlan chan ahcun hi bantuk nupi tthalo pawl hi cu, a hnichia le a samthih tiang putter in an mak tawn hna. A muidawh le a tungtai tthat, a awnem nih cun zei san a tlai ti lo.\nNupi ttha vun zoh ta tuah usih. A hmaifang zoh cun cutluk dawh a si lo, a tungtai le a pumrua zong a ttha tuk a si lo. A mithmai vun zoh tikah, tthalpi tiva ko khi a lo, fim ringriang tein, a thinlung chungah ziar ngeihnak le nahchuah nak, hakkauhnak, pakhat hmanh a um lo lengah dawtnak thinlung he a khat i, zaangfahnak lungput zong a mithmai ah a cuang rih. A mi duh le a mi huat zong hngalh khawh a si lo, Tlangval kip nih keimah ko hi a ka duh khun rua, tiah an i ruah dih. Ruahnak ngei mi le a fim deuh mi tlangval pawl nih cun mah nu lawng kha tthal ti ko va sih tlanh bang an tlanh cio. Tlangval nih cun mah nu hi bia a chim ah aa dawhchin lengmang tiah an ceih.\nA nih i aa dawhnak cu lenglei dawhnak siloin chunglei dawtnak tu a rak si. Lenglei dawh cu chitkhat caankhat ca lawng a si i chunglei dawh cu a ziam kho lo, zungzal ca a si. Caan a sau deuh aa dawh chin lengmang. Va a ngei i fale a vun ngeih tikah cun, ka fale an rawl a ttam sual lai, an hnipuan a chiat tuk sual lai, hawi nundan thiam ve hna seh, tiah khua fakpi in a ruat. A zeilei paoh hi Pathian lawng rinh loin amah hrimhrim nih a cawnpiak hna. Zumhnak lawng hin san a tlai lo i, kan zumhnak le kan tuahnak fonhchih ahhin Pathian nih thlua a kan chuah lai. Amah Pathian lawng rinh ahcun a kan cohlang lai lo ti a hngalh caah amah ca nak in a fale caah le a innchungkhar caah a tuah zungzal. Ei le din zongah amah lawngin kau dukmak in zeitikhmanh ah a ei a ding lo. A innchung khar he nuam tein an ei tti peng.\nDawtnak a ngeih mi hi a ka lawng siloin a langhter kho peng. Zeitik hmanh ah mithmai chia in a um bal lo i a thinhun zongah ka thinhun hi ka chungkhar nih hngal sual hna lai kaw tiin aa ralring peng. A vapa zong a upat tuk lengah a vapa sahlawh rualchan cingla zong kha amah chungkhat nak in a dawt deuh hna, a upat hna i a zaangfah hna. Kaa lawng siloin a tuahsernak in a langhter kho peng. A vapa zong nih a nupi tuahsernak a hmuh tikah a vun cawn ciamman ve i kaphnih lei in an i daw dih. Ngaichiat zongah, lawmh caan zongah hmunkhat tein, an chungkhat ning in an ttangtti. Nupi ttha nih Rualza Pum timi kha mah nu cung hin a tlung.\nA innchungkhar zoh tikah, zeithil an tuah paoh ah nuamhnak lawng a si ko. Hlaphuah tu pa nih “Innchungkhar dawtnak cu nuamhnak nganbik a si,… kan Bawipa Pathian zong lung a nuamhter” timi kha mah hna chungkhar hi an si ko. Minung kan nunchung ahhin kan Vawlei pumpi cu kan innchungkhar hi a si. Innchungkhar a nuamh lo ahcun khuazei kan kal hmanh ah kan i nuam kho ve lo, kan i nuamhbik hmanh ah caankhat te lawng a si lai. Innchungkhar a nuamh ahcun, kalnak kip ah mithmai a hngal i thinlung a nuam kho peng. A nuam mi innchungkhar sertu “Nupi ttha” si i zuam cio hna usih. Nupi ttha a ngei mi Pa (va) vanttha si hna usih!


Laam Na Pom Lo Zongah Soisel Hrim Hlah, Na Cing Sual Lai, Nain Laimi Laam Cu – Chin World News Evening\nLaam Na Pom Lo Zongah Soisel Hrim Hlah, Na Cing Sual Lai, Nain Laimi Laam Cu\nMay 28, 2019 Salai Van Sermon\nAtu lio Laimi nih hlimlaam nak kong hi kan buaipi cio hna. A cheunih laam a pom lomi an um lio ah a cheunih cun laam a tthatnak le an pomnak kong an chim cio ve. Hi kong he pehtlaiin Rev. Dr. Rual Uk nih chim mi hi nangtah zeitindah na ruah ve?\nBible nih laam a chiatnak le tthatnak kong a chim lo, hodah laam? Israel miphun hna kha kan hmuh. Anmah a thattu ding Egypt ralkap kha Jehovah nih a teipiak hna tikah Israel miphun cu lomhnak in an khah tikah heh tiah an laam. Cun hi kongah Bible nih a ttha a ti lo i, a chia zong a ti fawn lo. An i lawm i an laam tiah Bible chungah kan hmuh.\nAsinain laam na duh lo zongah a chiatnak lei hoih lei peng in hmuh le soisel ding zong a si fawn hlei lo. Cun David zong kha lomhnak in a khah caah a laam tiah Bible ah kan hmuh fawn. Bible ah kan hmuh mi cu David nupi nih an pa David a laam lio a soisel ruangah Pathian nih chiat a serh caah a thih tiang fa ngei loin a cing timi kan hmuh.\nMah belte laimi cu Pathian kan thangtthat i kan laam mi hi kan luan cang, kan laam chan a ruang hmanh kan i thei kho ti lo. Cucaah kan laam chan hi hngal hna usihlaw lomhnak in Pathian sinah laam ko hna usih. Kan i lomhnak le kan laamnak a ruang na fian khawhnak dingah 1: Peter: 1: 8-9 khi na rel ahcun na fiang hrim ko lai. Cucaah na laam zongah na laamnak chan le na lomhnak kha ruat law Bawipa cu thangtthat.\nLaam In Bawipa Ka Thangtthat Ruangah Prado Motor Cu ramcaar Mana Bantukin Ka BAWIPA Nih A Ka Peek\nLalfakzuali Nih Bible Voi 124 A Chuah Nan Timi Hi A Si Kho Lotuk Mi Hlennak A Si


***Vakok.Lian***: 57Nak Zarhtin Thlarau Rawl\nPathian nih hin minung kan herh bau mi caah zeipoah a tuah khawh ko. A tuah zong a kan tuah piak ko. Asinain, cu a kan tuah piak mi cu kan co nak hnga ding caah: thim awk, tuah awk, zulh awk a kan pek hmasa lengmang mi a um. Cu hna zong cu amah he naih tein um longah kan theih khawh i, zei kan rel lo ah cun zei aw hmanh kan thei kho ve lai lo i, khi ka ah a ti nak hmun zong kan thei lai lo. Cucaah, nihin ah khi ka ah ti mi hmun hi kan theih fiang i kan va panh asiah cun, khuaruah har Pathian sunparnak kan hmuh lai i a thluachuahnak phuntling he a kan um pi nak hmun cu asi lai. Pathian lung ton nak, Khrih chung i him nak khi ka ah cun panh cio hna uh sih!\nPosted by L.VanBlian_blogpost.com at 1:06 PM


Saya Te Hi Mi Zeidah An Si I Kan Ram Caah An Biapi Maw? - THE CHINLAND POST\nSaya Te Hi Mi Zeidah An Si I Kan Ram Caah An Biapi Maw?\nSayaci Thang Za Ling| 2018 Tho 5| 1. A Bia Sullam Le A Bia Umtuning: Saya timi biafang hi kan theih pengmi le kan chimkel bia a si ko nain a sullam thukpi in kan ruat ngaingai cio lo. Saya vun ti ahcun sianginn ah ca a chimtu ti hrawnghrang lawngah kan thinlung le kan ruahnak ah a um tawn.\nSaya timi hi kawlca kan i hlanmi a si i Laica in a khen a har ngaimi biafang a si. Kawlca kan i hlan kan ti tikah anmah kawlmi zong nih cun Palih ca in an lak chinmi a si ve. Cucaah saya timi a sullam taktak hi zoh hna hmanh u si. Thil sining dik a hmuh khotu, thil tuaktan a thiammi le cuaithlai a thiammi, biadik khiah a thiam hleimi, mi thiamhlei tiah sullam a kengmi Pali ca ”ဆာလ်ာ” timi sin in Saya ah a hun cang tiah ruah le pawm. Khat lei ah midang caah hnangamnak a simi dai zirziar thladem tha a pek khotu tiah sullam a ngeimi Palih ca Saya (ဆာယာ) timi in a ra ti a si ve. Cu hlei ah saya timi cu mah miaknak caah si loin fale (တပည့္) ca tu ah thathnemnak kawl in nun caan a hmangmi an si caah tiah asarihyah (အာစရိယ) ti zongin auh an si.\nKawlca dictionary ahcun ”fim chimtu (ပညာသင္ၾကားေပးသူ), cawnpiak chimhrintu (သြင္သင္ဆုံးမတတ္သူ), lam tha hmuhsaktu (နည္းျပပို႔ေဆာင္သူ), rian pakhat khat ah a thiam hleimi (လုပ္ငန္းတစ္ရပ္ရပ္တြင္ ကၽြမ္းက်င္သူ) tiah aa tial ve. Mirang ca in cun teach (cachimh, fimchimh or cawnpiak) timi sin in cachimtu, fimchimtu, cawnpiaktu tinak ah “teacher” tiin auh a si ve. A sullam cu hi ti hin hrilhfiah khawh a si.\nT= teacher (fimchim cawnpiaktu)\nE= education (fimthiamnak)\nA= attitude (thinlung khuaruah ning)\nC= character (nuncaan ziaza)\nH= habit (tuahkel ziaza)\nE= efficiently (tling khikkhet tein)\nR= rightly (hman te le ding tein).\nCatlang in ser ahcun hi ti hin kan ti khawh. “Teachers are those who teach education, attitude, character and habit efficiently and rightly” (Saya te timi cu fimthiamnak, thinlung umtuning le khuaruahnak, nuncaan ziaza, tuahkel ziaza tibantuk kongah tling khitkhet te le ding tein cawnpiak chimhrintu a si).\nCucaah mah zawn ruat lo fale (တပည့္) caah\nCheubang ngei lo dihum chuah in\nDawtnak mit he nun chimhrin in\nFimnak hnukthlum a ka dinhtu\nSaya dawtnak philh ni um lo\nChanchung vialte phai lan dingah”\ntiah kan ti awk a si.\nBuddhist biaknak lebang nih cun Saya te hi an pathian, an pathian bia, an phungki pawl, an nule pa hna he hin zeihmanh i dannak ngei loin aa tluk bak in an chiah. Phundang in chim ahcun hi panga hna ahhin a niam deuh a sang deuh a biapi deuh pi lo deuh ti um lo tein aa ruang dih in le aa tluk dih in an hmuh hna tinak a si. Cucaah an pathian hmai zongah an kun i an saya te hmaika zongah an kun ve ko. Saya te hi zumh awk tlak, tihzah awk tlak le upat awk tlak ah an chiah hlei ah biak awk a tlak vemi dirhmun ah an chiah ve hna ti khawh a si. Kannih kan biaknak le kan Pathian zong nih saya te hi upat awk tlak, tihzah awk tlak hmaizah awk tlak le bochan awk tlak in a chiah ve ko. Jesuh hmanh kha saya (teacher) an ti ve ko kha. Judah mi nih an bochan tukmi le an tihzah an upat tukmi phungbia cawnpiaktu zong kha Saya (teacher) tiah an ti ve ko.\nCucaah saya timi hi anmah pawcawmnak caah cozah lahkhah ei in siangngakchia ca a chimmi ti sawhsawh in kan zoh kan hmuh hna awk si loin ca chimtu, fimchimtu, nun cawnpiaktu, kan ziaza tha lo a kan remhtu, lam ding ah a kan hruaitu, mah caah si loin midang caah riantuantu ah kan zoh kan hmuh hna awk a si bantukin kan upat le kan tihzah hna awk taktak an si ve. Saya rian hi riantha rian sunlawi a si bantuk in a har zong a har i zawnruahnak le dawtnak loin tuan khawh a si lomi rian pakhat a si. Cucaah kan duhpi hna ningin an tuan khawh lonak tete a um hmanh ah a sunglawi tukmi an rian cungah upat hmaizahnak pek awk an tlak thiam ko. Vawlei kan nun chung caan tawite caah a herh bikmi fimnak hnukthlum a kan dinhtu hna an si. Nule pa nih kanmah tluk tein kan dawt hna i kan i zohthlami kan fale a fimtertu hna le nun can ziadawh a cawnpiaktu hna an si. Kan ai ah kan fale a kan zohkhenhpiak i a kan chimhrin piaktu hna an si.\n2. Vawlei cung mifim hna hmuh ning\nSaya te kong he pehtlai in vawleipi nih aa bochanmi le a thangthatmi vawleicung mifim hna nih tah zeitindah an hmuh hna ti zoh rih tuah u si. “The future of the nation is on the shoulders of teachers and how they teach kids, the future of the world is in the classroom where the teachers are.” tiah Richard Reginald Green nih a chim. Laica in cun “Ram pumpi pakhat i a hmailei kongkau hi cu Saya te liang cungah aa khinh ko. Saya te nih zeitindah ca an chimh ning a si timi cungah aa hngat. Vawleipi hmailei kong zong hi saya te nih an chimhmi ca chungah a um ve thiam ko” tiin kan khen bik rua. Saya te hi kan ram kan miphun caah zeitluk dah an biapi i zeitluk dah kan papek awk a si ti kha fiang tein a kan hmuhsak.\nCun William James zong nih “Rampi a hmailei kongkau hi cu Saya te kut ah a um ti u silaw kan palh theng lai lo dah” a ti ve. Aristotle zong nih Saya te rian hi zeitluk man ngeihmi le a sunglawimi rian a si ti le cu tluk a sunglawimi rian a tuantu saya te hrim zong hi zeitluk in dah upat hmaizah in papek awk an si ti kha “Those who educate children well are more to be honored than even their parents, for those only give them life, those give the art of living well” tiin a chim ve. A sullam cu “Siangngakchia hna tha tein fimchim a cawnpiaktu cu nule pa nak hmanh in upat an phu deuh. Zeicahtiah nule pa tham cu a hringtu men an si i saya te nih cun nunkhuasak thiamnak kha pei an pek cu” ti a si. Cun Saya te hi ca a chimtu men an si lo i nunchimtu an si zia kha “Saya timi cu an theih lomi kha an theih dingah chim lawng si loin nuncaan ziaza an thiam lomi zong thiamter a si” tiah Ruskim nih cun a ti ve.\n“Teacher is teaching people not only to know what they do not know but also to behave as they do not behave”.\nCun Rom mifim a simi Cicero zong nih miphun le ram caah saya te nih zeitluk a sunglawimi rian dah an tuan timi kongah “What better gift can we offer to the Republic than to teach and educate her youths?=a mino hna kan fimtermi le kan thiamtermi nakin kan miphun caah hin zei laksawng tha deuh dah kan pek khawh ti lai i?” tiah a ti ve. A chim duhmi cu kan miphun le kan mipi caah a tha bik laksawng cu saya te nih hmailei kan ram a hruaitu dingmi kan fale tete ca a kan chimhpiak i an thiamtermi hi a si ko ti hi a si. Cun kawlmi lakah UN Secretary a rak tuan balmi kan pu U Thant zong nih fimnak phunglam nakin saya te tu an biapi deuh zia kha “zeitluk hmanh fim cawnnak phunglawm that ko hmanh seh saya te lo cun a dih” tiah a rak ti ve. Cun kan miphun pacaan ah kan i bochanmi kan pa Dr Lianhmung Sakhong zong nih mirum ram kan timi hna khi leicung chuah kokek thilri hrampi (natural resource) a rum ngaimi an si lem lo fimnak thiamnak hna a simi minung thazaang hrampi(human resource) tling khikkhet tein ai hmang khomi tu an si deuh a rak ti ve.\nA Hman ngaimi a si kan vawlei nih zeitluk hmanh thilman sung chuahter sehlaw cu thil hna cu zeitin kan hmang lai timi fimnak kan ngei lo ahcun kan caah man ngei lo ah a cang ko lai. Khua pawng tlimno khua caw nih ei lo (ရြာနားကျမက္ ရြာႏြားကမစား) timi kawl phungthluk tu kan tlinter men ko lai. Cu minung thazaang a simi fimthiamnak cu saya te sinin kan zunmi theipar tha lawng te an si dih ko. Cucaah hmailei kan miphun le kan ram a hruaitu ding kan fale fim a kan chimhpiaktu saya te hi kan miphunpi nih zeirel lo le zohdor ngai in kan hmuh awk an si ti lo. Saya te hi kan dirhkamh hna awk le kan papek i kan sunhsak hna awk a si cang. Saya te dirhmun le an sining (the status and the situation of teachers) le saya te thazaangpi le an fimthiamnak (teachers’ resource and quality) zong hi sersiam deuh le cawisan deuh khawh ding zong hi a biapi tuk. Cucu kan ram uktu kan pale hna le mizapi hna nih kan rian nganpi pakhat ah kan chiah i kan in hmaithlakpi le kan tuanchuah khawh a biapi ngai.\n3. Kan UNO Pi Nih A Hmuh Ve Ning\nFimnak (Education) hi miphun le ram thanchonak caah a biapi bik a si tiah UNO (United Nations Organization) nih a cohlan lawng si loin cu tluk in a biapimi fimnak a karhcho ding caah cun saya te (teachers) hi a biapi bikmi an si zia kha a hmuhchuah caah saya te kongah a tanglei bantukin rian an tuan.\nVawlei cung fimnak, thiamnak le nunphung buu (United Nations’ Educational, Scientific and cultural Organization=UNESCO) nih saya te dirhmun (the status of teachers) he pehtlai in cathluan a tial i cu cathluan cu vawleicung rian kongkau ah tuanvo ngeitu buu (International Labour Organization=ILO) he tonbiaruahnak an ngei hnu ah saya te dirhmun he pehtlai in hnatlatinak (Recommendation on concerning the status of teachers) an tuah. Cu hnatlaktinak cathluan cu 1966 Oct 5 ni ah tuahmi vawlei cung huap cazoh buu le zatlang buu tonbiaruahnak (a special intergovernmental conference=SIC) ah chuahpi a si i SIC nih an hnatla pi ve caah cu ni thawk cun October 5 hi WORLD TEACHERS’ DAY=WTD (Vawleicung pumpuluk saya te ni) ah a canglan i tukum 2018 ahcun avoi 52nak tiang phanh a si cang.\nCucaah 2006 kum i WTD tlangtar kan zoh ahcun “Quality Teachers for Quality Education” (fimnak thazaang a thawn khawh nakhnga saya te thazaang thawnter u sih) ti a si. Saya te thazaang le an dirhnun a thancho a herh zia kha a langhter. Cun saya te hi kan vawilei pumpi caah a biapi bik le tawhtlaitu an si zia kha 2008 WTD tlangtar a simi “Teachers matter!” (saya te kan hrampi= ဆရာသည္သာ အခရာ) nih a langhter. Cun “Build the Future Invest in Teachers now”(hmailei kan ram sersiamnak caah saya te sin hrambunh u sih) tiah 2009 lio WTD ah tlang an rak tarmi zong zoh tikah hmailei kan ram thanchonak le sersiamnak caah a tutan i saya te an biapi zia kha a langhter ngaingai. Cu lawng hlah 2010 WTD tlangtar zong hi zoh tikah kan ram thlenremhnak le sersiam thannak kongah saya te hrelh awk an that lo zia a hun fianhter ngai ve. Cu tlangtar cu “Recovery Begins with Teachers=sersiam thannak kan timi hi saya te sin in dahkaw aa thawk” ti a si.\nKan ruah samat ahcun a dik ngaingai te. Fimthiamnak lawng nih kan ram le kan miphun kan sersiam khawh lai i kan thanchoter khawh lai cu a fiang. Cu fimthiamnak cu saya te kut ah aa hngatmi a si caah saya te hi kan ram fek tein a dirter peng kho tu ding kan ram kengruh thluanpi an si kan ti khawh.\n4. Kan media pawl le kan cozahpi le mizapi hna kan rian\nKan media pawl hna zong nih kan saya te kongkau hi biatak tein an sunhsak le an papek awk ngai a si ve. Saya te nih zeitindah siangngakchia caah saduhthahnak hna an ngei i kan ram le kan miphun caah zeitlukdah an i zuam i rian an tuan ti te hna hi biatak tein hlathlai le thawngzamh le langhsarhter ding hna hi kan media pawl hna nih an rian nganpi pakhat ah an kan chiah piak awk a si. Kan saya te hna he siseh sianginn fimchimnak lei i riantuantu kan bawile pawl hna he siseh ton biaruahnak hna an kan ngei piak lengmang awk a si.\nKan ram le kan miphun caah thathnemnak a chuahpi theng lomi oneness le trinity kong te hna, Zingkhat rawl ei hmanh a kan thatnem lem lomi Kachin model Lu Lu Aung kong te hna nakin hmailei kan ram hruaitu dingah fimnak parti a tlanh liomi kan fale hna an cacawn ningcang te hna,cu kan fale fimnak partizu a pektu hna kan saya te hna an dirhmun le an thazaang te hna, an thutdir ning le an i pumpekning te hna, an cawlcangh ning le an riantuan ning te hna, zeitindah ca cawnnak lamhluan (learning and teaching process) an ser i an kalpi ning a si ti te hna tu hi sunhsak deuh le papek deuh in an kan tuanpiak awk le a an kan tharcuah piak deuh awk a si. Cun kan cunglei kan ram uktu kan pale sin hna, kan mizapi sin hna ah saya te kongkau le kan fale tete an cawlcanghnak kongkau hna he pehtlai in biatak tein thawngzamh le forhfialnak hna an kan ngei piak ding hna hi a biapi ngai. Cucu miphun le ram caah riantha tuan zong a si i bochanmi media tha le media puitling hna rian zong a si. Cun mizapi hrimhrim zong nih saya te kongah hlan nakin thuk deuh le kau deuh in kan ruah awk a si cang. Saya te rian kong le kan fale fim cacawnnak kong hna hi kan sunhsak i kan papek lawng si loin kan tangpi hna ngaingai awk a si.\nCun kan cozah pi zong nih cucu a rian nganpi pakhat ah a chiah ve ding le aa hmaithlakpi ding a herh ngaingai. A biapiter ding le a papekter ding zong a biapi tuk fawna. Satial zuatkhalnak, cinthlaknak, mei le ti tlamtlinnak, lam le sul thatnak tibantuk lenglei thanchonak (Infrastructure Development) lei tharchuah in kan tuanchuah cuahmah bantuk tein fimthiamnak kongkau te hna, kan fale fimcawn ning kongkau te hna, saya te dirhmun le sining thanchoternak kongkau te hna, saya rian he pehtlaiin fimthiamnak (Teachers’ professional competency) hna karhchoternak kongkau te hna zong dorhthlah lo le hnuchit lo tein kan tuanchuah tulmal ve ding a biapi tuk.\n5. Biatlang komhnak\nSaya timi biafang i a sullam le a umtuning kongah kawlca le mirang ca in kan zoh tikah siseh, saya te le saya te rian kongah vawleicung mifim pawl hna hmuhning le UNO pi nih a hmuhning siseh kan zohfel than ahcun saya te rian hi a sunglawi tukmi a si zia, biapi tukmi a si zia, sunhsak awk a si zia, papek awk a si zia, thapek le tanpi awk a si zia, zeirel loin zoh sawh awk a that lo zia vialte kan hmuh khawh. Cu lawng hlah saya te dirhmun le sining zong thanter le cawisan a herh zia, sersiam le thawnter a herh zia hna fianghlang ngai in kan hmuh khawh. Cun saya te hrimhrim zong upat le hmaizah awk an si zia, tihzah le rinhchan awk an si zia a fianter ngaingai. Cucaah saya te dirhmun le sining (the status and the situation of teachers) thanchoter ding siseh, saya te thazaang hrampi (teacher resource) thawnter ding siseh, saya rian he pehtlai in fimthiamnak (teachers’ professional competency) karhchoter ding siseh kan mizapi pawl, kan media pawl le kan ram uktu kan pale pawl hna nih biapi tak in kan cawlcang le kan tuanchuak awk a cu cang.\nCu lawngah a tu lio fimnak par a tlanh cuahmah i hmailei kan ram hruaitu dingmi kan fale tete nih a dik a thawng i hman awk a tlakmi fimthiamnak taktak (Quality Education) an ngei khawh lai i kan ram an sersiam khawh te lai. Cu lawngah kan Lairam ah leicung chuak kokek thilri hrampi (natural resource) tlawm hmanh seh fimthiamnak (Education) le serchuahthiamnak (Technology) tibantuk minung thazaang hrampi (human resource) tling khitkhet tein (fully) a hmang khomi kan si lai i a thangchomi miphun kan hluan kho lai. Cucaah fimthiamnak thanchoter ding caah saya thazaang thawnter u sih law hmailei kan ram thanchonnak caah saya te sin tu ah hrambunh u sih (Powering Education, empowering teachers and Developing our future, Investing in teachers.).\n(1) Hi article te hi Chinmi kan pi le pu kan nu le pa kan u le nau kan hoi le kom vialte nih rel cio khawh hna u si ti saduhthahnak he laica tein ka tialmi a si caah kan rel khawh in share cio hram hna u si.\n(2) Hi capar hi nihin October 5 World Teachers Day (Vawleicung pumpi saya te ni) ah mah zawn ruat lo fale caah cheubang ngei lo dihum chuah in dawtnak mit he fim a ka kan chimhtu saya te hmaizah upat peknak caah ka tialmi a si. Chinram ah saya rian a rak tuan balmi le a tuan liomi le a tuan laimi saya te vialte hna kan biak cung khuazing nu nih a thluachuah bongmal van nihai he in umpi cio hna seh law nan tuhmi fimnak thlaici kip nih a theipar chuah dih hram seh tiah thluachuah bongmal sawmpiak buin hi capar in upatnak kan pek hna.\nစိုက္ေသာပန္းတိုင္း ရွင္၍ ရွင္ေသာပန္းတိုင္းပြင့္ကာ ပြင့္ေသာပန္းတိုင္းေမႊးပါေစ သား………….\nCatialtu: Sayaci Thang Za Ling, (Sayaci Thang Za Ling hi Thantlang peng, Thangaw khuami a si. Atu hi Thangaw Siangniamrun ah sianguk/sayaci a tuan liomi a si).\nNext Hrelh Sualmi Ah Thiltha A Chuak Tawn


A poi ko: Aung La Nsang a sung ruangmang ee – Chin World News Evening\nOctober 30, 2020 Salai Van Myanmar News\nKachin kan unaupa Aungla Nsang cu tuzaan ah Netherands paṭhawng The Dutch Knight tiah an timi Reinier De Ridder nih Around khatnak ah fawi tein a tei ruangmang cang ee. Aung La Nsang cu taisawm pahnih ai putmi a si i tuzaan ah Reinier Ridder nih ONE Featherweight World Champion a tawisawmpi cu kilh veng kho loin a chuah diam ai. Reinier De Didder hi paṭhawng taktak a si ve.\nTutan ah Aungla Nsang lawng hmanh si loin, a hawipa Martin zong Round 3 nak ah knockout in a tei ve ṭhan. Aung La Nsang cu Reinier De Ridder nih a rounkhatnak bakah a tai ah a ke 2 in a reh i Aung La Nsang cu cawl kho loin a tuah hnuah, Aung La Nsang nih sungh a khan. ONE Featherweight World Champion thar cu De Ridder a si cang.\nThawngpang dang rak rel chih: Hakha Chin Oo Si Sang um Evan. Thang Zel inn an bauh tangka zeimawzet an lak. Hakha Chin Oo Si, Nichuahlei sang um Evan. Thang Zel inn cu, nihin 2020 October 29, chun suimilaam 10:00 in 11:00 karlak ah mifir nih an bauh i, tangka sing 4 hrawng an lak, tiah kan theih.\nEvan. Thang Zel nih, “Kan nupa in Rual-U thlacamnak tlang ah, thlacam ah kan kal. Kan kal hi zing suimilaam 10:00 ah a si. Kan fanu sianginn cachim a tuan mi inn ah a um. Kan kal tlawmpal khan anih kha sayagyi pa nih a auh i, cazin tuak ah cikhatte a va kal khi a si. Inn zong tawh a hrenh ta dih. Caan sau a rau lo, a rak tin ahcun innka cu aa hung dih cang. Bizu chung ah tangka kan chiah mi sing 4 hrawng an lak,” tiah The Hakha Times ah a chim.\nAtu bantuk in inn an bauh hi, atu lawng a si lo. An inn pawngkam zong atuletu an bauh lengmang hna. A bauhtu le a firtu hi mizeisat a si an thei rih lo. Cun, inn an bauh caan le thil an fir caan zong hi zaan ah si loin chung lawngte ah a si, tiah Sangmi cheukhat sin in kan theih. Hakha Times Daily Newspaper\nWow! Lawmhp cio hna usih! Lainu Si Si Hnin nih Myanmar ram rumpi Online hlasak zuamnak ah Pathum a kan hmuh piak-VIDEO


Chinram Ah NLD Nih PDF Dirh An Timh Ti Mi Cu Lih A Si Ti Bak Koh – Thechinlandtoday\nChinram Ah NLD Nih PDF Dirh An Timh Ti Mi Cu Lih A Si Ti Bak Koh\nadmin July 8, 2021 Leave a Comment on Chinram Ah NLD Nih PDF Dirh An Timh Ti Mi Cu Lih A Si Ti Bak Koh\nA Tu lio Online cahmai ah a hung linsa ngaingai mi pakhat cu NLD upa hna nih Chinram kulh cungah PDF ralkap dirh an i tim ti hi a si hi kongah Salai Lairam Thang nih cun mah tin a chim,”Chin State NLD nih PDF dirh an timh timi hi lih bia si. A si kho lo tukmi bia si”tiah a fb cahmai ah a tar.\nRelchap: Flip-flop Dr.Fauci U.S. National Institute of Allergy and Infectious Diseases ah Director a tuan liomi le President Biden medical advisor Chief a tuan liomi Dr.Fauci cu Coronavirus kongah a biachim mi a hnih thum lengmang i, US mipi a kan tuaitam ngai te.\n1. Coronavirus zawtnak China ram in a thawk an theih le cangka President Trump nih US citizen dah ti lo, Tuluk ram rami vialte a phihkhar dih hna. Asinain Dr. Fauci nih phih a herh lo a rak ti. Asinain a hnu deuh ah President Donald Trump nih Tuluk ram rami kham hna hlah sehlaw million 2 cu a tlawm bik kan thi lai tiah a chim than.\n2. Coronavirus a chuak ka ah mah zawtnak hi minung nih serchom mi a si lo “tiah a rak chim. Asinain minung serchom mi a sinak a hnu ah a cohlan than. Mah a cohlan nak cu a email an chek piak hnu ah an hmuh than.3. A hram thawk in mask ihruk i santlai a si lem lom a zawmi nih an i hruk ah a za a rak ti. A hnu ah mask i hruk a hau a ti than. A hnu deuh chinchin ah Mask pahnih hmanh a ihruk a hau a ti than.\n4. Coronavirus kong Senate ah hearing an rak tuah than i, Senator pawl nih biahalnak an tuahmi ah US mipi nih tax nan pekmi in Tuluk ram i coronavirus an kherhhlainak Wuhan Institute of Virology cu phaisa kan bawm hna lo” tiah a chim. Asinain a email tha tein an kherhhlai than tik ah US mipi pekmi tax in fund a rak peknak hna an hmuh than i a pheh kho ti lo. Mah ruangah GOP senator pawl nih lih a chim caah midepde a si” a rian in i phuak seh! tiah fak ngai in an soi.\n5. Coronavirus US a phak ka te ah US zawtnak rungrul lei scientist pakhat a simi, Kristian Andersen nih Video conference meting ah Coronavirus tih a nunnak a rak chim cang. A hnu zongah Dr.Fauci sin ah email a kuat chap. Mah kuatmi emial zong cu an hnawh ti a si. Mah ruang ah Dr.Fauci cu bia an hal i,” a email a sau tuk caah ka zoh cawk lo” tiah a ti salem.\n6. Coronavirus khamhnak si Vaccine voi hnih ning tein a chun cangmi cu inn chungah siseh, inn lengah siseh, mask ihruk a hau ti lo tiah a rak chim. Asinain nizan ah NBC meet the press timi nih interview an tuahnak ah vaccine a chuan dih cangmi zong nih mask an in hruk a hau” tiah a chim than.\n7. Mah bantuk in a biachim a hnih thum lengmang ruangah Dr.Fauci cungah US mipi nih an zumhnak a zor chin lengmang. A kan nonnok an ti. President Donald Trump kha rak tling than sehlaw a rian a phuah colh lai a fiang.\nCredit: Salai Lairam Thang\nMin Aung Hlaing Dir Kamhtu Daw Thet Thet Khaing A Lo Ciomau →\n← Ram Le Miphun Caah Nunnak Petu Hna CNDF Falam Pasal Tha


CHINMI KANPA VP PU HENRY VAN THIO HI KAN PHILH AWK HRIMHRIM ASI LO – The Chinlung Post\n26 days that Min Aung Hlaing and Military thugs kidnap our heads of State along with hundreds of respected leaders. Min Aung Hlaing le kawl ralkap pawl nih hramhram in uknak lak an duh ruang ah Kan ram hruaitu hna le upatmi minung 300 renglo an tlaih hna. Tutan ah hin an tlaih mi hna thlah ding in an hal mi ah Chin miphun nih kan pa pakhat asi mi,\nRelchih:Zapi aw, Hakha khua, Kuat Phurh le Pehtlaihnak Zung (ပို့ဆောင်ဆက်သွယ်ရေး) zung riantuan mi kan chungkhat pakhat cu, hitluk rammi zapi nih kan duh lo mi Ralkap uknak doh in CDM kan dirpi lio ah nifatin CDM tuah lo in nihin tiang zung a kai peng. Chungkhat le ramleng um chungkhat vialte tiang zong nih “CDM na tuah lo zong ah zung cu kai hlah”, kan ti ko nain, a duh lo.\nAmah nih a duh lo pin ah a fale CDM ah a tang i sang mino zong ah bochan mi hna kha CDM ah i tel lo ding in a thloh hna.An zung ah hin amah lawng si lo in an zapi in CDM an tuah lo tiin kan theih. Nifatin uniform lo in, a thli in zung an kai peng. Hihi anmah nawl cu a si ko nain kan duhpiak hna lo, kan ram ca ah CDM tuah ve hna seh ti kan duhpiak hna.\nA ngaingai ti ahcun kan u, kan nau a si ko nain, hi tluk in a chia mi Ralkap uknak rammi nih kan doh lio ah a rak dirkamh mi cu kan duhpiak lo ti kha zapi theih in kan van langhter.Amah pumpak kan hua in kan do lo. Cun a thang kan chiat zong a si lo. Ram ca ah hawi sin ah a dir khawh ve nakding kan duhpiak bia a si. ပို့ဆောင်ဆက်သွယ်ရေးရုံး ah CDM a tuah lo mi pakhat i a chungkhat, (Biakilh: The Hakha Times Zapi aw hi, Democracy le media right ning in rammi zapi nih zalong tein chimphuannak nawl ngeih mi kha media in zapi sin ah chimphuan mi a si. Credit: The Hakha Times


U Kyaw Swa Min Ca Zongah Thinphang Si Cang – Buanchukcho\nBritish ram khualipi simi London khua ah Kawlram aiawh in palai rian a ttuan cuahmah lio bak ah Min Aung Hlaing ralhraang phu nih an mah nawl in an thlenmi le Embassy zung chung hmanh ah luh an sianh ti lomi Myanmar British Ambassador U Kyaw Swa Min zong nih London khua palik sin ah report a tuah cang.\nA ruang cu U Kyaw Swa Min hi ralhraang pawl nih an mah duhnak in an thlen nain London khua Myanmar Ambassador hna umnak inn ah a um peng ko rih, a luan ciami August ni 14, kum 2021 zan ah khan U Kyaw Swa Min te umnak inn leng lei ah lunghrinh tlaak simi cawlcanghnak, ngaithlai tu an hmuh hna.\nMah thil hi uknak chut tu Min Aung Hlaing te phu cungah zumhtlaak in rian a ttuan tu hna nih an tlaihmi London khua Myanmar Embassy zung he pehtlaihnak a nei lai tiah London khua palik hna sin le UK ram nawl neitu hna sin ah U Kyaw Swa Min nih report a tuah.\nA si nain hi kong he pehtlai in UK cozah nawl nei tu lei nih ralhraang phu nih an tlaihmi London khua Myanmar Embassy zung ah thawngthanhnak an tuah cang hna maw tuah lo timi bel theih khawh si rih lo. UK cozah nih Ambassador caah a cohlaanmi minung pawl an i tel ruangah hlathlainak tuah ding in thawngthanhnak kan tuah cang hna tiah Myanmar kong he pehtlai in rianttuan tu project pakhat nih cun an chim.\nHi Project hi Myanmar Ambassador umnak inn ralhraang kut tang rianttuan tu pawl nih an tlaih khawh lonak ding caah rianttuan tu an si, American ram ah ummi UN special envoy palai simi U Kyaw Moe Htun thah an timh hnu ah London khua ah ummi U Kyaw Swa Min zong hloh an timhnak si kho men, a ruang cu ralhraang phu nih mah bantuk thil an rak tuahmi hi tampi a um cang.


Bomb An Puah Hnawh Hna Caah Minung 8 An Iteng - TIMES OF CHIN NEWS\nBomb An Puah Hnawh Hna Caah Minung 8 An Iteng\nPosted By: thawngthawng May 14, 2022\nYesagyo khua luhnak, Pehtlaihnak zung le Cinthlaknak zung karlak ah mizapi tlerhkhawnh le harnak pek aa timmi SAC ralkap le palik pawl cu May 14 ah Yesagyo PDF nih bomb lung 3 in kan puahhnawh hna, tiah Battalion Commander Hmaing Tey Za nih a chim. May 14,zing sml 7:00 hrawng ah bomb in kan puahhnawh hna hi a si. Pakhat khat rallam sial(mission) an i tim zong a si kho men, tiah a chimchap.\n“Bomb kan phummi kam an phanh ah a voi hnih kan puahhnawh hna i A voikhatnak kan puah ah lung 2 a puak, a dihlak ah bomb lung 3 a puak. Voihnih kan puahhnawh hna ah SAC ralkap 8 cu an i teng, an tho kho ti lo,” tiah Battalion Commander pa nih cun a chim.\nSAC ralkap aa hliammi pawl cu mizaw phorhnak mawṭaw nih a rak don hna i an kalpi hna. “Mizapi hna, SAC ralkap he aa naihnak ah nan um hrimhrim lai lo, anmah he aa hlatnak ah nan um lai. An pawng kam hrawng nan um ahcun kan kah tik hna ah a har ngaingai, tiah Hmaing Tey Za nih a chim. SAC ralkap kuttang rianṭuan mi pawl NUG le PDF sinah i fonh zok u. Mizapi lei nan ṭan lo ahcun dohthlennak a dongh tiang kan in doh hna lai, tiah Hmaing Tey Za nih ralrin a pek hna. Crd: The Chin Post


Ukraine USD $ 33 billion hlutding tiah President nih a chuahpi mi American hluttaw nih hnatlakpinak an ngei – THE CHINLAND POST\nUkraine USD $ 33 billion hlutding tiah President nih a chuahpi mi American hluttaw nih hnatlakpinak an ngei\nThe Chinland Post | May 3 – Ukraine cu USD $ 33 billion hlutding tiah American President Joe Biden nih a chuahpi mi cu Congress hluttaw ah party pahnih ning nih hnatlakpinak an ngei. Ukraine caah sipuazi, raltuknak lei bawmhnak caah $ 13.6 billion cu kum thokka ah rak bawmh a si cang.\nAmerican House of Representative hruaitu Nancy Pelocy zong nih President Joe Biden nih a chuahpi mi fehter khawhnak hnga caah rianrang in kan i zuam lio a si tiah Ukraine le Poland a kal lioah a rak chim. A tu bawmhnak hi tangka tamtuk a si caah Hluttaw palai pawl an i uangthlar tuk tiah a chim.\nAsinain party 2 chung in palai tlawmte an si caah Europe buainak kong ah President nih a bawmh khawhnak ṭhawnnak a kauh chin mi a si sual lai ti bal a phangmi an um.\nUkraine caah hriam tamtuk a bawmh ruangah American nih hriam a khonmi a tlawmter sual lai ti an phan bantuk in ram chungah tangka a karh tuk i thil man a kai lioah Ukraine caah a ngantukmi bawmhnak pekding mi hi ṭha tein an ruah a hau tiah a chim.\nPrevious Mizoram ah hriam thil tampi le CDF thandar tlaih an tong\nNext Covid khamhnak sii lung 5,000,000 Philipine nih Myanmar a hlut lai


Myanmar ralkap cozah biaceihzung nih Australia pa biaceihnak hmun a thial - THE CHIN EXPRESS\nMyanmar ralkap cozah biaceihzung nih Australia pa biaceihnak hmun a thial\nMyanmar ralkap cozah biaceihzung nih Australia pa biaceihnak hmun ṭhialpiak dingin a lungtling, tiah Aung San Suu Kyi a sihni pawl nih an chim.\nAustralia pa cu Aung San Suu Kyi acozah sipuaizi ruahnak petu asi. Min Aung Hlaing le a miṭhi nih uknak an fir lio ah an tlaih vemi asi.\nAustralia pa Sean Turnell cu Yangon biaceihzung in Naypyitaw biaceihzung ah ṭhial dingin Myanmar Supreme Court a lungtling. Aung San Suu Kyi he biaceihnak hmun ai khah cang lai caah Aung San Suu Kyi sihni pawl caah rian a fawi deuh lai.\nRalkap nih uknak a fir cangka in Suu Kyi le amah ruahnak petu pawl a tlaih hna i tazacuai thluahmahmi hna hi Suu Kyi hi ramkhel tuah kho ti lo dingin kham a duh caah asi lai, tiah zumh asi.\nSuu Kyi taza an cuainak tampi lakah ‘Cozah Thlithup Upadi na buar’ ti zong ai tel. Mah upadi cu kum 14 tiang thongthlak khawhnak upadi asi. Suu Kyi cu kum 76 asi cang.\nSean Turnell le adang pawl taza an cuainak hna upadi cu zapi theih in ralkap cozah nih a phuang lo. Myanmar ralkap cozah TV nih a thanhnak ahcun Australia sipuaizi thiamsang pa nih hin ‘cozah thlithup upadi a hmuh tongh ve pinah Myanmar in zaam aa tim’ ati.\nSean Turnell cu Yangon um Insein Thong ah an thlak.\nSuu Kyi le a ṭuanhawi 2; President Win Myint le Naypyitaw khuabawi hlun Myo Aung cu nizaan ahkhan Naypyidaw um biaceihzung ah an kong an ceih hna. Tihni ahkhan ceih ding si nain a dam lo ruangah nizaan ah an ceih. ‘Biaceihzung ka ratnak ah ka lungmit, cun kik nih aa ka tlaihmi lo’ ati caah Nikhatni ahkhin ralkap nih thong an thlaknak hmun ah kirnak nawl an pek. An thlaknak hmun cu an phuang duh lo.


Nunnak kha Pathian A Ngeih | Radio Veritas Asia\nMinung kha Pathian nih a rak ser. Nunnak thaw a rak pek. Cucaah mikip nih a nungmi sinak nawl kha Pathian lawng nih a ngeih (Nam 32:39). Cairo khua i an tuahmi vawleicung milu timhtuahnak (simanking) ton pumhnak ah Mother Theresa nih a chimmi cu;\n“Nunnak cu Pathian pekmi aa dawhbik laksawng a si. Cucaah ‘Nunnak’ kha duhpoh in a thahnawn mi raldohnak hna, hramhram tuahnak hna, fapawi hrawhnak hna kha vawlei ramkip ah kan hmuh (ton) nak cu lungfah awk ngaingai a si. Mi nunnak a hrawkmi a nganbik thil cu nauhrawhnak a si, tiang fiang tein ka chim ngam. Minung nunnak a hnuktthan khotu minung cu minung nunnak a sertu Pathian lawnglawng a si. A nu siseh, a pa siseh, siibawi siseh, tonpumhnak meeting nih siseh, rampi uktu nih si hna seh, ahohmanh nih laktthannak nawl an ngei lo,” tiah a phi a rak chuahter.\nAmerican ram pumpi thlacamnak puai zongah Mother Theresa nih, daihnak i a biapi sualtuahtu cu nauhrawhnak a si, tiah a tanglei bangin a chim. Nihin daihnak a hrawktu a biapi bik sualnak a tuahtu cu nauhrawhnak hi a si. Nauhrawhnak a simi paohpaoh hi nunnak bawipa, Bawipa Jesuh kha a almi an si, tiah a ti. Nauhrawhnak cu ngakchia note hna minung an sinak kha alnak a si. “Minung pakhat a si, tiah cohlan lonak cu a dang thahnawnnak a onhtu an si. Nauhrawhnak a onhmi zeibantuk upadi si ko seh, a hranpi ah Democracy he a ralchanh mi a si i, Democracy caah ttihnung ral a si,” tiah Pope John Paul II nih ralrin a rak pek.\nDemocracy phung caah ttihnung a si ahcun amah duh tein daihnak kha ral a siter lai timi a faing ko. Pope John Paul II nih cun ram hruaitu hna sinah nunziaza le tthanchonak kongkau a chimh hna nak ah, “Daihnak a hrawklio cuahmah mi a nganbik thil cu nauhrawhnak hi a si, tiah kei nih ka ruah. A ruang cu nauhrawh ternak cu sualnak a tuahthiam rih lomi ngakchia note hna kha ralsernak a si i, a nu pumpak thahnak a si. Bianaah nu a simi pakhat nih amah fa a simi thahnak kha kannih nih kan cohlan a si ahcun midang kha zeitindah pakhat le pakhat nan i that lai lo, tiah kan tikhawh hna hnga,” tiah biahalnak a rak tuah.\nFapawi khamhnak kong kha Pope John Paul II nih, “Thihnak bawi Nunphung” tiah a ti. Amah nih, “Nunnak i Pathian bia” cathluan ah; Mizei paoh a si ah minung nunnak zuanhnawh in a dohnak cu Pathian hrimhrim kha a dohmi a sinak le a pa siseh, a nu siseh, a hawi siseh, siizung ah ttuanvo a lami siibawi te si hna seh, nauhrawh dingah thapek in a bawmh a si ahcun mithah sualnak chung he aa pehtlai mi an si, tiah thukpi in ralrin a rak pek hna. Cu bantukin midang nunnak hrawh cu daihnak hrawh zong a si.\nPope Paul VI nih; “Nunnak a ralchanh mi sualnak paoh cu daihnak an dohmi a si dih” tiah thukpi in ralrin a rak pek hna. Cu a si caah a phukip, ramkip, mikip cu mah le nunnak kha i khamh awk ttuanvo an ngei dih. Nannih cu daihnak kha lak nan duh ahcun mi nunnak kha khamh cio u,” tiah a rak chimtu Pope Paul VI i bia kha philh awk a si lo. Cu a si caah Khrihfa kip, minung kip nih daihnak caah a hramthawk ttuan dingmi cu nauhrawhnak kha ralchanh i sual ngeilo hrin dingmi hmailei fanu/pa rosung hna kha khamhpiak nak lam a si.\nA hnubik kan philh lo dingmi cu, “Mi kha va thah hlah” (Mt 19:18) ah a timi Pathian Nawlbia a si. Mikip nunnak kha Pathian nih a ngeih (Job 12:20). “Mah duhning tein umkhawh nak caah pawilio mi fa note nih a ka thihkanh lai, timi biachahnak cu a ttumchuk tukmi a si,” tiah Mother Theresa nih a rak chimmi kha nu le pa hna nih thukpi in ruah a herhmi a si. Catholic nu le pa kip nih chungkhar kong i a sunglawi mi ttuanvo pakhat a simi fale ngeihnak (cikor karhnak) he a ralchanh mi nauhrawhnak hlei ah, phungning a si lomi lam in naukhamhnak tel in zeibantuk tuahsernak hmanh kha a tuah a si ahcun Pathian hmai ah tthatlonak tuah a si i, Pathian thluachuah alnak a si.


Tial Cung Thang Nih Cambodia Pa A Tei Caah Chinmi Chung In MMA Ah A Hmasabik Tuanbia Thar Tialtu A Si (Video) – FIAKFAIROCK\nTial Cung Thang Nih Cambodia Pa A Tei Caah Chinmi Chung In MMA Ah A Hmasabik Tuanbia Thar Tialtu A Si (Video)\nTial Cung Thang le Camboadia pa Rin Saroth cu March 8, Yangon, Thuwana Indoor Stadium ah zan suimilam 8:30 ah a round 3nak tiang an i thua i mark relnak in Tial Thang nih a tei. Tial Cung Thang hi Chinmi chung in MMA ah a hmasa bik aa thuami le tuanbia thar a tialtu a si.\nTial Thang @Tial Cung Thang nih a round 1nak in a round 3nak tiang voi 5 tluk a tengh i voi tam nawn a thongh khawh. Cun, a khuk zong in a suk pah khawh. Asinain remte in a thongh khawhmi a tlawm. Cambodia nihcun voikhat hmanh a tengh lo pin ah remte in voikhat hmanh a thong kho lo. Mark in an rel i Tial Thang nih a tei.\n“Myanmar ka dawt tuk, ka duh tuk. Hi nak tha in hmailei zong ah kaa zuam chin lai” tiah Tial Cung Thang nih a chim.\nTial Cung Thang hi One Championship- MMA ah a hmasa bik aa thuat a si. Rin Saroth hi One Championship-MMA ah voi 5 aa thua cang i voihnih lawng teinak a hmu i voithum a sung. Rin Saroth hi kum 25 a si i pe 5.6 a sang. A khing hi pound 143 fai a si. Anmah Cambodia ram ah voi 110 aa thua cang i voi 22 teinak a hmu.\nHika zawn ah Tial Cung Thang a teinak highlight video zoh khawh a si.\nTial Cung Thang hi USA wrestling i thuatnak New York State championship voihnih a co bal cang. Cu pin ah BJJ Brazilian Jujitsu ah blue taisawm zong a rak co bal cang. Cun, Lai paih zong ah vui 5 bual a co bal cang.\nTial Cung Thang a chuahkehnak cu Hakha Khuathar a si. A nu le a pa hi Pu Tawk Cem le Pi mang Si an si. Unau chuakti khat pali an si i far pathum a ngei, amah lawng hi pa a si. 2005 kum ah Malaysia a phan. Cun, 2007 ah Syracuse, New York, USA ah an chunglingte in an phan. Hika ah high school zong a dih tiah kan theih. Thechinlandpost